***Notă analitică privind rezultatele monitoringului financiar al activităţii economico-financiare a întreprinderilor de stat şi societăţilor comerciale cu capital integral sau majoritar de stat pentru anul 2015 și ianuarie–iunie 2016***

1. ***Notă analitică privind rezultatele monitoringului financiar al activităţii economico-financiare în anul 2015 a întreprinderilor de stat şi societăţilor comerciale cu capital integral sau majoritar de stat***
2. ***Prezentare generală***

La situaţia din 31 decembrie 2015, în Registrul patrimoniului public ţinut de către Agenţia Proprietăţii Publice subordonată Ministerului Economiei (în continuare – Agenția Proprietății Publice), sunt incluse 251 întreprinderi de stat, cu capital social în mărime de 6 415,9 mil. lei şi 111 societăţi comerciale cu capital de stat, capitalul social al cărora este în mărime de 5 388,5 mil. lei, din care proprietatea statului – 3 894,9 mil. lei sau 72,3 la sută. Din numărul total al societăţilor comerciale, 72 societăţi comerciale deţin capital integral sau majoritar de stat în mărime de 3 378,9 mil. lei, din care proprietatea statului – 3 242,9 mil. lei sau 96,0 la sută.

Din 111 societăţi comerciale cu capital de stat, la 25 entităţi economice cota statului în capitalul social constituie 100%, la 31 entităţi economice – de la 75,0% pînă la 99,9%, la 16 entităţi economice – de la 50,0% pînă la 74,9%, la 14 entităţi economice – de la 25,0% pînă la 49,9%, la 6 entităţi economice – de la 10,0% pînă la 24,9%, iar la 19 entităţi economice – pînă la 9,9 la sută.

Din numărul total de entităţi economice cu capital de stat, 7 întreprinderi de stat se află pe teritoriul Ucrainei (cu capital social în mărime de 30,4 mil. lei), iar 3 întreprinderi de stat (cu capital social în mărime de 3,8 mil. lei) şi 1 societate comercială cu capital de stat (cu capital social – 1,6 mil. lei din care cota statului – 0,2 mil. lei) – pe teritoriul UTA Găgăuzia.

Procedura lichidării şi insolvabilității este aplicată faţă de 26 întreprinderi de stat (cu capital social în mărime de 156,8 mil. lei) şi 37 societăţi comerciale (cu capital social total de 646,0 mil. lei, din care cota statului – 345,7 mil. lei) (inclusiv 20 societăţi comerciale cu cotă majoritară a statului în capitalul social (cu capital social total de 286,6 mil. lei, din care cota statului – 250,5 mil. lei), conform prevederilor Codului Civil nr. 1107-XV din 06 iunie 2002 şi Legii insolvabilităţii nr. 149 din 29 iunie 2012.

Din totalul entităţilor economice incluse în Registrul patrimoniului public, nu au fost supuse monitoringului financiar 21 întreprinderi de stat (cu capital social în mărime de 21,6 mil. lei) şi 15 societăţi comerciale (cu capital social de 36,2 mil. lei din care cota statului – 16,2 mil. lei) (inclusiv 11 societăţi comerciale cu capital integral sau majoritar de stat (cu capital social de 24,0 mil. lei, din care cota statului reprezintă 15,4 mil. lei), care sunt înregistrate la Î.S. „Camera Înregistrării de Stat”, dar nu desfăşoară activitate.

Astfel, la situaţia din 31.12.2015, Lista întreprinderilor de stat şi a societăţilor comerciale cu capital integral sau majoritar de stat, monitorizate de către Ministerul Finanţelor, include 194 întreprinderi de stat cu capital social în mărime de 6 203,3 mil. lei, şi 41 societăţi comerciale cu capital integral sau majoritar de stat în mărime de 3 068,3 mil. lei, din care proprietatea statului – 2 976,8 mil. lei sau 97,0 la sută.

***Figura 1.1. Structura proprietăţii statului***

Concomitent, în perioada de raportare, din numărul total al entităţilor economice supuse monitorizării, 5 întreprinderi de stat (capitalul social al cărora constituie 0,5 mil. lei) nu au prezentat situaţiile financiare anuale în modul stabilit de legislaţia în vigoare şi astfel nu au fost incluse în sfera de monitorizare.

Prin urmare, luînd în considerare cele enumerate anterior, se menţionează că, în perioada analizată, au fost supuse monitorizării financiare 189 întreprinderi de stat şi 41 societăţi comerciale cu capital integral sau majoritar de stat, inclusiv 14 societăţi comerciale cu capital integral de stat, care au prezentat situaţiile financiare anuale Serviciului situaţiilor financiare de pe lîngă Biroul Naţional de Statistică.

Monitoringul activităţii economico-financiare în anul 2015 a întreprinderilor de stat şi societăţilor comerciale a fost efectuat în baza situaţiilor financiare anuale, prezentate Serviciului situaţiilor financiare de pe lîngă Biroul Naţional de Statistică, a datelor Agenţiei Proprietăţii Publice privind informaţiile din Registrul Patrimoniului Public, a datelor Inspectoratului Fiscal Principal de Stat cu privire la obligaţiile fiscale (calculate, achitate şi restanţele admise), a datelor cu privire la datoria publică, monitorizată de către Ministerul Finanţelor conform art.12 din Legea nr.419-XVI din 22 decembrie 2006 cu privire la datoria sectorului public, garanţiile de stat şi recreditarea de stat, precum şi în baza datelor Comisiei Naţionale a Pieţei Financiare privind tranzacţiile cu valorile mobiliare de stat efectuate pe piaţa reglementată la Bursa de Valori a Moldovei şi privind emisiunile suplimentare de acţiuni înregistrate pe parcursul anului 2015.

1. ***Monitoringul financiar al activităţii economico-financiare a întreprinderilor de stat***

La situaţia din 31 decembrie 2015, potrivit datelor bilanţului generalizat, valoarea totală a activelor întreprinderilor de stat constituie 22 714,7 mil. lei şi, în perioada de gestiune, s-a majorat cu 2 085,8 mil. lei. La baza acestei majorări a stat creşterea valorică a activelor imobilizate ale întreprinderilor – cu 1 750,0 mil. lei şi a activelor circulante – cu 335,8 mil. lei.

Tabelul 2.1

***Analiza structurii patrimoniului întreprinderilor de stat, în dinamică***

|  |  |  |  |  |  |  |
| --- | --- | --- | --- | --- | --- | --- |
| ***Nr.*** | ***Indicatori*** | ***La situaţia din 01.01.2015*** | | ***La situaţia din 31.12.2015*** | | **Devierea** +/-  mil. lei |
| suma,  mil. lei | ponderea, % | suma,  mil. lei | ponderea, % |
| **1.** | Active imobilizate | 16 502,4 | 80,0 | 18 252,4 | 80,4 | +1 750,0 |
| **2.** | Active circulante | 4 126,5 | 20,0 | 4 462,3 | 19,6 | +335,8 |
|  | **Total active** | **20 628,9** | **100,0** | **22 714,7** | **100,0** | **+2 085,8** |

Efectuînd o analiză detaliată a activelor întreprinderilor de stat, se constată că majorarea acestora a fost generată în special de creşterea valorică semnificativă a mijloacelor fixe – cu 905,7 mil. lei, a imobilizărilor corporale în curs de execuţie – cu 429,9 mil. lei, a avansurilor acordate pe termen lung – cu 261,5 mil. lei, a creanţelor comerciale – cu 177,4 mil. lei, a numerarului în casierie şi la conturi curente – cu 137,3 mil. lei şi a alor creanţe curente - cu 95,5 mil. lei.

Totodată, în componenţa activelor întreprinderilor de stat au fost înregistrate şi diminuări, cele mai semnificative atestîndu-se la investiţiile financiare curente în părţi neafiliate – cu 118,4 mil. lei, investiţiile financiare pe termen lung în părţi neafiliate – cu 78,8 mil. lei, producţia în curs de execuţie şi produse – cu 56,3 mil. lei şi la creanţele bugetului – cu 34,6 mil. lei.

De asemenea, ponderi semnificative în totalul activelor întreprinderilor au revenit mijloacelor fixe – 52,0% (sau 11 818,2 mil. lei), imobilizărilor corporale în curs de execuţie – 16,3% (sau 3 701,0 mil. lei), creanţelor comerciale – 3,6% (sau 814,9 mil. lei) şi numerarului în casierie şi la conturi curente – 3,6% (806,9 mil. lei). Ponderile minoritare în total active s-au înregistrat la investiţiile financiare curente în părţi afiliate – 0,0001% (sau 0,03 mil. lei), la alte elemente de numerar – 0,04% (sau 8,8 mil. lei), la activele biologice circulante – 0,04% (sau 9,2 mil. lei) şi investiţiile financiare pe termen lung în părţi neafiliate – 0,1% (sau 22,7 mil. lei).

În acelaşi timp, se menţionează că la finele anului 2015, cele mai mari majorări ale activelor, faţă de începutul anului 2015, s-au înregistrat la întreprinderile din administrarea Ministerului Transporturilor şi Infrastructurii Drumurilor – cu 2 205,1 mil. lei şi a Ministerului Tehnologiei Informaţiei şi Comunicaţiilor – cu 167,0 mil. lei.

Tabelul 2.2

***Cele mai considerabile majorări şi diminuări ale activelor totale la situaţia din 31.12.2015,***

***clasificate pe autorităţi ale administraţiei publice centrale***

*mil. lei*

|  |  |  |  |  |  |
| --- | --- | --- | --- | --- | --- |
| ***Nr.*** | ***Majorări ale activelor***  ***comparativ cu 01.01.2015*** | | ***Nr.***  ***d/o*** | ***Diminuări ale activelor***  ***comparativ cu 01.01.2015*** | |
| **Fondator** | **Valoarea**  **majorării** | **Fondator** | **Valoarea diminuării** |
| **1.** | Ministerul Transporturilor şi Infrastructurii Drumurilor | 2 205,1 | **1.** | Ministerul Economiei | 297,1 |
| **2.** | Ministerul Tehnologiei  Informaţiei şi Comunicaţiilor | 167,0 | **2.** | Ministerul Dezvoltării Regionale şi Construcţiilor | 96,1 |
| **3.** | Ministerul Culturii | 50,5 | **3.** | Ministerul Apărării | 27,1 |
| **4.** | Ministerul Tineretului şi Sportului | 45,2 | **4.** | Agenţia Relaţii Funciare şi Cadastru | 18,8 |
| **5.** | Ministerul Agriculturii şi Industriei Alimentare | 29,5 | **5.** | Cancelaria de Stat | 14,5 |

În partea ce ţine de diminuarea activelor totale, valorile cele mai semnificative s-au evidenţiat la întreprinderile administrate de Ministerul Economiei – cu 297,1 mil. lei şi de Ministerul Dezvoltării Regionale şi Construcţiilor – cu 96,1 mil. lei.

Suplimentar, la situaţia din 31.12.2015, *activele financiare* ale întreprinderilor de stat se cuantifică la valoarea de 4 614,0 mil. lei (sau 20,3% din totalul activelor), acestea fiind cu 601,2 mil. lei mai mari în raport cu începutul perioadei analizate.

***Figura 2.1. Structura activelor financiare Figura 2.2. Structura activelor financiare***

***ale întreprinderilor de stat la 01.01.2015 ale întreprinderilor de stat la 31.12.2015***

Din datele diagramelor prezentate în figura 2.1 şi 2.2, se denotă că structura activelor financiare nu a suferit modificări esenţiale faţă de începutul anului 2015, ponderea majoritară revenind creanţelor comerciale – 17,7%, cu 1,8 p.p. mai mult decît la începutul anului 2015. Totodată, o altă pondere semnificativă (17,5%) s-a înregistrat la numerarul în casierie şi la conturi curente, aceasta fiind cu 0,8 p.p. mai mare faţă de situaţia din 01.01.2015. De asemenea, creanţele pe termen lung constituie 15,5% din totalul activelor financiare, iar alte creanţe curente – 13,0 la sută.

În partea ce ţine de *activele nefinanciare*, se menţionează că acestea constituie 18 100,7 mil. lei (sau 79,7%), cu 1 484,6 mil. lei mai mult faţă de începutul anului 2015.

***Figura 2.3. Structura activelor nefinanciare Figura 2.4. Structura activelor nefinanciare***

***ale întreprinderilor de stat la 01.01.2015 ale întreprinderilor de stat la 31.12.2015***

Astfel, la finele anului 2015, mijloacele fixe continuă să deţină ponderea majoritară în total active nefinanciare – 65,3 la sută. Totodată, imobilizările corporale în curs de execuţie reprezintă 20,4% din cuantumul total al activelor nefinanciare, cu 0,7 p.p. mai mult faţă de începutul anului 2015. În acelaşi timp, materialele şi terenurile reprezintă a cîte 3,7% din cuantumul total al activelor nefinanciare ale întreprinderilor de stat.

De asemenea, menţionăm că *raportul dintre pierderea netă înregistrată de către întreprinderile de stat în anul 2015 şi valoarea medie a activelor* acestora a constituit per ansamblu (-3,3)%, ceea ce semnifică faptul că la 1 leu active, în anul 2015, s-au obţinut 3,3 bani pierdere netă.

Patrimoniul net (capitalul propriu) al întreprinderilor de stat, înregistrat la finele anului 2015, a constituit 14 873,6 mil. lei, valoarea acestuia majorîndu-se cu 542,3 mil. lei faţă de situaţia de la începutul anului analizat.

E de remarcat că, la finele anului 2015, capitalul social şi suplimentar al întreprinderilor de stat a constituit 6 225,9 mil. lei, rezervele – 6 929,2 mil. lei, iar valoarea altor elemente de capital propriu – 1 579,3 mil. lei. Pe parcursul anului 2015, au fost înregistrate corecţii nefavorabile ale rezultatelor anilor precedenţi în mărime de 13,4 mil. lei, iar profitul nerepartizat al anilor precedenţi a constituit 873,4 mil. lei.

Totodată, pierderea netă a perioadei de gestiune a înregistrat 720,3 mil. lei, iar profitul utilizat al perioadei de gestiune – 0,5 mil. lei.

***Figura 2.5. Dinamica patrimoniului net (capitalului propriu) și a capitalului social şi suplimentar***

***al întreprinderilor de stat, mil. lei***

La finele anului 2015, comparativ cu începutul acestuia, a avut loc o diminuare cu 979,5 mil. lei a capitalului propriu la 107 întreprinderi de stat. Cele mai mari diminuări s-au înregistrat la:

- Î.S. „Moldelectrica” – cu 495,8 mil. lei;

- Î.S. Compania Aeriană „Air Moldova” – cu 227,2 mil. lei;

- Î.S. „Calea Ferată din Moldova” – cu 121,4 mil. lei;

- Î.S. „Staţiunea pentru Irigare Chişinău” – cu 43,3 mil. lei;

- Î.S. „Colegiul Naţional de Viticultură şi Vinificaţie din Stăuceni” – cu 10,3 mil. lei.

Totodată, 13 întreprinderi de stat înregistrează o valoare negativă a capitalului propriu în mărime de 113,3 mil. lei, dintre care:

- Î.S. „Moldtranselectro” – 106,8 mil. lei;

- Î.S. „Sectorul de reparaţie a fîntînilor arteziene din Chişinău” – 1,8 mil. lei;

- Î.S. Editura de Stat ,,Cartea Moldovei” – 1,7 mil. lei;

- Î.S. „Rezervcom” – 1,4 mil. lei.

De asemenea, menţionăm că *raportul dintre pierderea netă înregistrată de către întreprinderile de stat în anul 2015 şi valoarea medie a capitalului propriu* a acestora a constituit per ansamblu (-4,9)%, ceea ce semnifică faptul că la 1 leu capital propriu, în anul 2015, s-au obţinut 4,9 bani pierdere netă.

Potrivit situaţiei de profit şi pierdere, în anul 2015 întreprinderile de stat au încasat venituri din vînzări în mărime de 7 292,3 mil. lei, acestea fiind cu 537,0 mil. lei mai mari comparativ cu anul precedent. Creşterea valorică a veniturilor din vînzări a generat şi majorarea cu 612,6 mil. lei a costului acestora, în anul 2015, valoarea costului vînzărilor fiind de 6 416,2 mil. lei.

Astfel, la finele anului analizat, întreprinderile de stat au înregistrat un profit brut în mărime de 876,1 mil. lei şi este cu 75,6 mil. lei mai mic comparativ cu valoarea aferentă anului 2014, întrucît ritmul de majorare a costului vînzărilor depăşeşte ritmul de creştere a veniturilor din vînzări.

***Figura 2.6. Dinamica profitului brut al întreprinderilor de stat***

***şi a factorilor de influenţă a acestuia, mil. lei***

Suplimentar, se enunţă că, în anul de gestiune, 73 întreprinderi de stat au înregistrat o *micşorare* cu 264,4 mil. lei *a veniturilor din vînzări*, din care:

* întreprinderile din domeniul afacerilor interne şi apărării naţionale – cu 51,3 mil. lei;
* întreprinderile din domeniul relaţiilor funciare şi cadastru – cu 34,6 mil. lei;
* întreprinderile din administrarea Cancelariei de Stat – cu 20,9 mil. lei.

Micşorarea veniturilor din vînzări a întreprinderilor sus-menţionate atrage după sine o micşorare cu aproximativ 52,9 mil. lei a taxei pe valoarea adăugată încasată în bugetul de stat, fapt ce reprezintă un risc fiscal pentru bugetul public național.

Alte venituri din activitatea operaţională obţinute de întreprinderile de stat în anul 2015 au constituit 279,2 mil. lei, acestea fiind cu 112,1 mil. lei mai mici în raport cu veniturile aferente anului 2014.

În partea ce vizează *cheltuielile suportate* de către întreprinderile de stat în anul 2015, valoarea acestora a constituit 1 977,1 mil. lei, cu 148,5 mil. lei mai mult comparativ cu perioada anului 2014. Totodată, majoritatea cheltuielilor este reprezentată de cheltuielile administrative – 66,6% (sau 1 316,6 mil. lei) care, comparativ cu perioada anului 2014, s-au majorat cu 120,0 mil. lei.

***Figura 2.7. Structura cheltuielilor Figura 2.8. Structura cheltuielilor***

***întreprinderilor de stat în anul 2014 întreprinderilor de stat în anul 2015***

De asemenea, valoarea altor cheltuieli din activitatea operaţională a constituit 22,0% (sau 435,4 mil. lei), acestea fiind cu 18,0 mil. lei mai mici faţă de valoarea înregistrată pe parcursul anului 2014. Cheltuielile de distribuire au înregistrat ponderea minoritară în total cheltuieli – 11,4% (sau 225,1 mil. lei) şi s-au majorat cu 46,5 mil. lei comparativ cu perioada anului precedent.

Drept rezultat, în anul 2015, întreprinderile de stat au înregistrat, per ansamblu, *pierderi din activitatea operaţională* în valoare de 821,8 mil. lei, aceasta majorîndu-se semnificativ, cu 336,2 mil. lei comparativ cu pierderea aferentă anului 2014. Totodată, în anul 2015, întreprinderile de stat au înregistrat profit din alte activităţi în cuantum de 134,5 mil. lei, valoarea acestuia fiind cu 49,5 mil. lei mai mică în raport cu anul 2014.

Astfel, la data raportării, întreprinderile supuse analizei au înregistrat o pierdere a perioadei de gestiune pînă la impozitare în valoare de 687,3 mil. lei, aceasta fiind cu 385,7 mil. lei mai mare faţă de pierderea aferentă anului 2014. Este de menţionat că, majorarea pierderilor pînă la impozitare, conform rezultatelor activităţii anului 2015, *influenţează negativ asupra încasărilor la bugetul public naţional* a impozitului pe venit din activitatea de întreprinzător.

În rezultatul activităţii economico-financiare, în ansamblu, întreprinderile de stat au înregistrat pierderi nete în mărime de 720,3 mil. lei, aceasta fiind cu 384,9 mil. lei mai mari faţă de pierderile înregistrate în anul 2014.

Tabelul 2.3

***Situaţia financiară a întreprinderilor de stat în anul 2015***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Entităţi**  **economice** | **Numărul entităţilor economice supuse analizei** | **Au activat cu pierderi** | | | **Au activat cu profit** | | | **Rezultat financiar nul** | |
| numărul ent. ec. | ponderea,  % | suma, mil. lei | numărul ent. ec. | ponderea,  % | suma, mil. lei | numărul ent. ec. | ponderea,  % |
| 1 | 2 | 3 | 4=3/2 | 5 | 6 | 7=6/2 | 8 | 9 | 10=9/2 |
| Întreprinderi de stat | 189 | 75 | 39,7 | 893,4 | 110 | 58,2 | 173,1 | 4 | 2,1 |

Din numărul total al întreprinderilor de stat ce au obţinut pierderi nete, 21 întreprinderi (sau 28,0% din numărul total al întreprinderilor cu pierderi) au înregistrat *pierderi nete mai mari de 1 milion de lei*, cele mai mari pierderi fiind obţinute la:

* Î.S. „Moldelectrica” – 496,1 mil. lei;
* Î.S. Compania Aeriană „Air Moldova” – 226,9 mil. lei;
* Î.S. „Calea Ferată din Moldova” – 105,2 mil. lei;
* Î.S. „Fabrica de Sticlă din Chişinău” – 10,3 mil. lei;
* Î.S. „Aeroportul Internaţional Mărculeşti” – 8,0 mil. lei;
* Î.S. pentru cercetarea în selecţie şi hibridarea suinelor „Moldsuinhibrid” – 3,9 mil. lei;
* Î.S. „VestMoldTransGaz” – 2,9 mil. lei;
* Î.S. „Colegiul Naţional de Viticultură şi Vinificaţie din Stăuceni” – 2,9 mil lei;
* Î.S. Mina de piatră „Mileștii Mici” – 2,2 mil. lei.

Totodată, s-a constatat că 27 întreprinderi de stat, care în anul 2014 au înregistrat profit în mărime de 17,9 mil. lei, în anul 2015 au obţinut pierderi nete în mărime de 255,0 mil. lei, cele mai mari decalaje fiind reflectate în tabelul 2.4.

Tabelul 2.4

***Întreprinderile de stat cu cel mai mare decalaj între profitul net înregistrat în anul 2014***

***şi pierderea netă aferentă anului 2015***

mil. lei

|  |  |  |  |  |
| --- | --- | --- | --- | --- |
| ***Nr.*** | ***Denumirea întreprinderii*** | ***Profit net,***  ***anul 2014*** | ***Pierdere netă,***  ***anul 2015*** | ***Diferenţa*** |
| **1.** | Î.S. Compania Aeriană „Air Moldova” | 1,2 | -226,9 | -228,1 |
| **2.** | Î.S. „Fabrica de Sticlă din Chişinău” | 10,1 | -10,3 | -20,4 |
| **3.** | Î.S. pentru cercetare în selecţie şi hibridarea suinelor „Moldsuinhibrid” | 0,2 | -3,9 | -4,1 |
| **4.** | Î.S. „Protecţia Solurilor şi Îmbunătăţirii Funciare” | 2,0 | -2,0 | -4,0 |

Astfel, raportul dintre pierderea netă înregistrată la întreprinderile de stat cu pierderi nete în 2015 şi veniturile din vînzări generate de acestea constituie 19,9%, întreprinderile respective obţinînd 19,9 bani pierdere netă la 1 leu venituri din vînzări.

Din totalul întreprinderilor de stat supuse analizei, la 36 întreprinderi se observă o diminuare cu 25,0 mil. lei a profitului net comparativ cu anul 2014, cele mai semnificative micşorări fiind înregistrate la:

* 4 întreprinderi din administrarea Ministerului Agriculturii şi Industriei Alimentare – cu 6,1 mil. lei;
* 2 întreprinderi administrate de Ministerul Dezvoltării Regionale și Construcțiilor – cu 3,6 mil. lei;
* 3 întreprinderi din administrarea Ministerului Tehnologiei Informației și Comunicațiilor – cu 1,8 mil. lei;
* 2 întreprinderi din administrarea Agenţiei Relaţii Funciare şi Cadastru – cu 1,0 mil. lei.

Totodată, în perioada de gestiune, 29 întreprinderi de stat au obţinut *profit net mai mare de 1 milion de lei*, cele mai mari profituri fiind înregistrate de către:

* Î.S. „Moldtranselectro” – 30,3 mil. lei;
* Î.S. „Centrul Naţional pentru Frecvenţe Radio” – 27,0 mil. lei;
* Î.S. „Aeroportul Internaţional Chişinău” – 20,3 mil. lei;

- Î.S. „Centrul Resurselor Informaţionale de Stat „Registru” – 10,5 mil. lei;

* Î.S. pentru utilizarea spaţiului aerian şi deservirea traficului aerian „Moldatsa” – 7,8 mil. lei;
* Î.S. „Serviciul Asistenţă Beneficiari la Obiectele Sociale” – 5,3 mil. lei;
* Î.S. „Poşta Moldovei” – 4,6 mil. lei;
* Î.S. „Gările şi Staţiile Auto” – 4,5 mil. lei;
* Î.S. „Combinatul de vinuri de calitate Mileştii Mici” – 4,3 mil. lei.

Rentabilitatea vînzărilor (profitul net/veniturile din vînzări) a întreprinderilor de stat care au înregistrat profit net în anul 2015 constituie 6,2%, aceasta comunicînd despre faptul că în perioada analizată, întreprinderile respective au obţinut 6,2 bani profit net la 1 leu venituri din vînzări.

Totodată, constatăm că la finele anului 2015 întreprinderile de stat au înregistrat creanţe în valoare de 3 182,1 mil. lei, acestea fiind cu 597,7 mil. lei mai mari comparativ cu valoarea înregistrată la începutul anului analizat.

***Figura 2.9. Evoluţia creanţelor întreprinderilor de stat în perioada anului 2015, mil. lei***

Majoritatea creanţelor întreprinderilor este constituită din creanţe curente, acestea reprezentînd 1927,3 mil. lei (sau 60,6%). Creanţele pe termen lung au înregistrat 1 254,8 mil. lei (sau 39,4%).

După cum se observă din figura 2.9, majorarea creanţelor întreprinderilor a fost generată atît de creşterea creanţelor curente, cît şi a celor pe termen lung. Astfel, creanţele curente s-au majorat cu 334,6 mil. lei faţă de începutul anului 2015, fapt condiţionat în special de creşterea creanţelor comerciale, a avansurilor acordate curente, a creanţelor părţilor afiliate şi altor creanţe curente, iar creanţele pe termen lung – cu 263,1 mil. lei, fapt ce se explică în mare parte prin majorarea considerabilă a avansurilor acordate pe termen lung.

În partea ce ţine de datoriile întreprinderilor de stat, se menţionează că la situaţia din 31.12.2015, valoarea acestora s-a majorat cu 1 543,5 mil. lei. Astfel, datoriile întreprinderilor de stat, în sumă totală de 7 841,1 mil. lei la finele anului 2015, au fost constituite din datorii pe termen lung – 52,7% sau 4 130,0 mil. lei şi datorii curente – 47,3% sau 3 711,1 mil. lei.

***Figura 2.10. Evoluţia datoriilor întreprinderilor de stat în perioada anului 2015, mil. lei***

În anul 2015, atît datoriile pe termen lung, cît şi cele curente au înregistrat o majorare valorică în raport cu începutul anului 2015. Prin urmare, majorarea cu 788,4 mil. lei a datoriilor pe termen lung a fost condiţionată, în mare parte de creşterea valorică a altor datoriilor pe termen lung care de altfel deţin ponderea majoritară în totalul datoriilor pe termen lung – 80,7% sau 3332,3 mil. lei.

Majorarea cu 755,1 mil. lei a datoriilor curente a întreprinderilor de stat a fost generată de creşterea valorică a creditelor bancare pe termen scurt cu 119,5 mil. lei, a împrumuturilor pe termen scurt – cu 36,4 mil. lei, a datoriilor comerciale – cu 566,1 mil. lei, a avansurilor primite curente – cu 81,7 mil. lei şi a datoriilor faţă de personal – cu 73,2 mil. lei. Totodată, ponderile majoritare în totalul datoriilor curente revin datoriilor comerciale – 52,5% sau 1 947,7 mil. lei şi avansurilor primite curente – 14,9% sau 552,7 mil. lei.

Suplimentar, se enunţă că *cele mai mari majorări a datoriilor* se evidenţiază la întreprinderile din administrarea Ministerului Transporturilor şi Infrastructurii Drumurilor – cu 1 363,8 mil. lei şi Ministerului Economiei – cu 140,1 mil. lei.

Tabelul 2.5

***Cele mai considerabile majorări şi diminuări ale datoriilor la situaţia din 31.12.2015, clasificate pe autorităţi ale administraţiei publice centrale***

mil. lei

|  |  |  |  |  |  |
| --- | --- | --- | --- | --- | --- |
| ***Nr.*** | ***Majorări a datoriilor***  ***comparativ cu 01.01.2015*** | | ***Nr.*** | ***Diminuări a datoriilor***  ***comparativ cu 31.12.2015*** | |
| **Fondator** | **Valoarea majorării** | **Fondator** | **Valoarea diminuării** |
| **1.** | Ministerul Transporturilor şi Infrastructurii Drumurilor | 1 363,8 | **1.** | Ministerul Dezvoltării Regionale şi Construcţiilor | 96,5 |
| **2.** | Ministerul Economiei | 189,2 | **2.** | Ministerul Apărării | 37,1 |
| **3.** | Ministerul Tehnologiei Informaţiei şi Comunicaţiilor | 140,1 | **3.** | Cancelaria de Stat | 25,6 |
| **4.** | Ministerul Agriculturii şi Industriei Alimentare | 36,1 | **4.** | Agenţia Relaţii Funciare şi Cadastru | 17,3 |

Totodată, cele mai semnificative diminuări ale datoriilor s-au înregistrat la întreprinderile administrate de Ministerul Dezvoltării Regionale şi Construcţiilor – cu 96,5 mil. lei şi Ministerul Apărării – cu 37,1 mil. lei.

Suplimentar aspectelor economice analizate anterior, se enunţă că, în conformitate cu alineatul (5), art. 12 din Legea nr. 419-XVI din 22 decembrie 2006 „Cu privire la datoria sectorului public, garanţiile de stat şi recreditarea de stat”, Ministerul Finanţelor generalizează datele statistice cu privire la datoria publică, garanţiile de stat şi recreditarea de stat. Astfel, în temeiul Regulamentului privind raportarea datoriei sectorului public, aprobat prin Hotărîrea Guvernului nr. 1136 din 18 octombrie 2007 „Cu privire la unele măsuri de executare a Legii nr. 419-XVI din 22 decembrie 2006 cu privire la datoria sectorului public, garanţiile de stat şi recreditarea de stat”, a fost generalizată informaţia privind împrumuturile interne şi externe ale agenţilor economici monitorizaţi, care sunt contractate pe un termen de un an şi mai mare.

Potrivit datelor privind *fluxul şi stocul împrumuturilor interne*, întreprinderile de stat monitorizate, care au contractat credite de la băncile comerciale pe o perioadă de un an şi mai mare, au înregistrat, la situaţia din 31.12.2015, un stoc al împrumuturilor în volum de 707,0 mil. lei, dintre care 8,2 mil. lei constituie stocul de arierate - suma restantă ce nu a fost achitată conform contractelor încheiate.

Tabelul 2.6

***Informaţia privind fluxul şi stocul împrumuturilor interne,***

***la situaţia din 31.12.2015, ale întreprinderilor de stat***

mil. lei

|  |  |  |  |
| --- | --- | --- | --- |
| ***Nr.*** | ***Debitorul*** | ***Stoc la 31.12.2015*** | ***Stoc***  ***de arierate*** |
| **1.** | Î.S. „Bagos” | 0,03 | 0,01 |
| **2.** | Î.S. Specializată de Executare a Lucrărilor de Explozie „INMEX” | 1,4 | - |
| **3.** | Î.S. „Cartuş” | 0,5 | - |
| **4.** | Î.S. Compania Aeriană „AIR Moldova” | 361,8 | - |
| **5.** | Î.S. Staţiunea Didactică Experimentală „Chetrosu” | 1,2 | 1,2 |
| **6.** | Î.S. Staţiunea Didactică Experimentală „Criuleni” | 0,02 | - |
| **7.** | Î.S. Sanatoriul Preventoriu de Bază „Constructorul” | 0,1 | 0,09 |
| **8.** | Î.S. pentru cercetarea în selecţie şi hibridarea suinelor „Molsuinhibrid” | 0,65 | - |
| **9.** | Î.S. Nodul Hidroenergetic „Costeşti” | 3,4 | 0,1 |
| **10.** | Î.S. „Aeroportul Internaţional Mărculeşti” | 5,4 | 5,4 |
| **11.** | Î.S. „Calea Ferată din Moldova” | 236,7 | 0,4 |
| **12.** | Î.S. Editura „Universul” | 6,4 | 1,0 |
| **13.** | Î.S. „Fabrica de Sticlă din Chişinău” | 71,9 | - |
| **14.** | Î.S. Firma Editorial-Poligrafică „Tipografia Centrală” | 17,5 | - |
| **Total** | | **707,0** | **8,2** |

Suplimentar se menţionează că, la situaţia din 31.12.2015, Î.S. „Moldtranselectro” dispune de datorii pe împrumuturi recreditate din surse interne şi externe faţă de Ministerul Finanţelor, în mărime de 37,3 mil. lei şi 1,74 mil. dolari SUA şi Î.S. „Moldelectrica” – 15,3 mil. dolari SUA. Totodată, Î.S. „Moldtranselectro” are datorie pe împrumutul extern acordat sub garanţia statului în mărime de 0,86 mil. dolari SUA.

Neachitarea obligaţiilor faţă de instituţiile financiare pe creditele interne şi externe, precum şi cele acordate sub garanţia statului devine obligaţiune convenţională de stat, fapt ce creează o situaţie dificilă privind independenţa financiară a entităţilor economice. Totodată, neachitarea acestor obligaţiuni generează *riscul financiar de stingere din contul surselor bugetului de stat*.

1. ***Monitoringul financiar al activităţii economico-financiare a societăţilor comerciale cu capital integral sau majoritar de stat***

Efectuînd monitoringul financiar al activităţii economico-financiare a societăţilor comerciale cu capital integral sau majoritar de stat (în continuare – societăţi pe acţiuni), s-a constatat că potrivit bilanţului generalizat, valoarea totală a activelor societăţilor este de 17 301,7 mil. lei şi s-a diminuat în perioada de gestiune cu 1 376,2 mil. lei. La baza acestei diminuări a stat reducerea valorică a activelor imobilizate ale societăţilor – cu 984,4 mil. lei şi a activelor circulante – cu 391,8 mil. lei.

Tabelul 3.1

***Analiza structurii patrimoniului societăţilor pe acţiuni, în dinamică***

|  |  |  |  |  |  |  |
| --- | --- | --- | --- | --- | --- | --- |
| ***Nr.*** | ***Indicatori*** | ***La situaţia din 01.01.2015*** | | ***La situaţia din 31.12.2015*** | | **Devierea** +/-  mil. lei |
| suma,  mil. lei | ponderea, % | suma,  mil. lei | ponderea, % |
| **1.** | Active imobilizate | 13 963,6 | 74,8 | 12 979,2 | 75,0 | -984,4 |
| **2.** | Active circulante | 4 714,3 | 25,2 | 4 322,5 | 25,0 | -391,8 |
|  | **Total active** | **18 677,9** | **100,0** | **17 301,7** | **100,0** | **-1 376,2** |

În rezultatul analizei detaliate a activelor societăților pe acțiuni, se constată că diminuări valorice în componenţa activelor imobilizate s-au înregistrat la creanţe pe termen lung – cu 1 256,0 mil. lei, la imobilizări corporale în curs de execuţie – cu 92,8 mil. lei şi la investiţii financiare pe termen lung în părţi neafiliate – 0,6 mil. lei. Totodată, în componenţa activelor imobilizate au fost înregistrate şi majorări valorice, cele mai semnificative fiind atestate la mijloace fixe – cu 161,1 mil. lei, la alte active imobilizate – cu 95,9 mil. lei şi la imobilizări necorporale – cu 80,3 mil. lei.

În partea ce ţine de activele circulante, se remarcă faptul că reducerea acestora a fost generată de micşorarea creanţelor comerciale – cu 446,5 mil. lei, a altor active circulante – cu 72,9 mil. lei, a materialelor – cu 15,6 mil. lei, a investiţiilor financiare curente în părţi neafiliate – cu 13,7 mil. lei şi a mărfurilor – cu 8,3 mil. lei. În acelaşi timp, în componenţa activelor circulante s-au înregistrat şi majorări valorice, cele mai considerabile fiind atribuite altor creanţe curente – cu 61,2 mil. lei, creanţelor bugetului – cu 58,5 mil. lei, numerarului în casierie şi la conturi curente – cu 21,7 mil. lei şi producţiei în curs de execuţie şi produse – cu 7,6 mil. lei.

De asemenea, majoritatea activelor societăţilor pe acţiuni este reprezentată de activele imobilizate – 75,0% sau 12 979,2 mil. lei (în special de mijloace fixe – 62,3% din total active sau 10 772,2 mil. lei şi imobilizări necorporale – 3,8% sau 656,0 mil. lei). Activele circulante constituie 25,0% din cuantumul total al activelor societăţilor pe acţiuni sau 4 322,5 mil. lei (în special creanţele comerciale – 13,0% din total active sau 2 248,8 mil. lei şi producţia în curs de execuţie şi produse – cu 3,1% sau 534,6 mil. lei).

Concomitent se constată că, societăţile pe acţiuni din administrarea Agenţiei Proprietăţii Publice (S.A. „Moldtelecom”), Ministerului Transporturilor şi Infrastructurii Drumurilor şi Ministerului Finanţelor înregistrează, la situaţia din 31 decembrie 2015, cele mai considerabile majorări ale activelor totale de care dispun, conform datelor prezentate în tabelul ce urmează.

Tabelul 3.2

***Majorări şi diminuări ale activelor totale la situaţia din 31.12.2015,***

***clasificate pe autorităţi ale administraţiei publice centrale***

mil. lei

|  |  |  |  |  |  |
| --- | --- | --- | --- | --- | --- |
| ***Nr.*** | ***Majorări ale activelor***  ***comparativ cu 01.01.2015*** | | ***Nr.*** | ***Diminuări ale activelor***  ***comparativ cu 01.0.1.2015*** | |
| **Acţionar majoritar** | **Valoarea**  **majorării** | **Acţionar majoritar** | **Valoarea**  **diminuării** |
| **1.** | Agenţia Proprietăţii Publice | 234,1 | **1.** | Ministerul Economiei | 1 624,6 |
| **2.** | Ministerul Transporturilor şi Infrastructurii Drumurilor | 25,6 | **2.** | Ministerul Agriculturii şi Industriei Alimentare | 8,9 |
| **3.** | Ministerul Finanţelor | 7,0 | **3.** | Ministerul Sănătăţii | 6,6 |
| **4.** | Ministerul Culturii | 2,7 |
| **5.** | Agenţia  „Apele Moldovei” | 0,1 |
| **Total** | | **266,7** | **Total** | | **1 642,9** |

În acelaşi timp, societăţile pe acţiuni administrate de Ministerul Economiei înregistrează cea mai mare diminuare a activelor (cu 1 624,6 mil. lei) în raport cu situaţia de la începutul anului 2015.

În componenţa activelor totale ale societăţilor pe acţiuni, *activele financiare* constituie 3 641,1 mil. lei sau 21,0%, valoarea acestora fiind cu 1 559,3 mil. lei mai mică în raport cu începutul anului 2015.

***Figura 3.1. Structura activelor financiare Figura 3.2. Structura activelor financiare***

***ale societăților pe acțiuni la 01.01.2015 ale societăților pe acțiuni la 31.12.2015***

Potrivit diagramelor prezentate în figura 3.1 şi 3.2, se observă că la situaţia din 31 decembrie 2015, în structura activelor financiare, ponderea majoritară atît la începutul anului, cît şi la sfîrşitul acestuia, a revenit creanţelor comerciale – 51,8% şi respectiv 61,8 la sută. Totodată, ponderi semnificative s-au înregistrat la creanţele şi avansurile acordate pe termen lung – 15,7%, la creanţele bugetului – 7,7% şi la numerarul în casierie şi la conturi curente – 5,6 la sută.

*Activele nefinanciare* ale societăţilor pe acţiuni constituie 13 660,6 mil. lei sau 79,0%, acestea fiind cu 183,1 mil. lei mai mari faţă de începutul anului 2015.

***Figura 3.3. Structura activelor nefinanciare Figura 3.4. Structura activelor nefinanciare***

***ale societăţilor pe acţiuni la 01.01.2015 ale societăţilor pe acţiuni la 31.12.2015***

Astfel, potrivit figurilor 3.3 şi 3.4 se constată că din totalul activelor nefinanciare 78,9% sunt deţinute de mijloacele fixe sau cu 0,2 p.p. mai mult faţă de începutul anului analizat. Totodată, imobilizările necorporale constituie 4,8% din totalul activelor nefinanciare, cu 0,5 p.p. mai mult faţă de începutul anului 2015. În aceeaşi ordine de idei se remarcă faptul că producţia în curs de execuţie şi produse și materialele reprezintă 3,9% şi respectiv, 3,8% din totalul activelor nefinanciare.

De asemenea, menţionăm că *raportul dintre pierderea netă înregistrată de către societăţile pe acţiuni în anul 2015 şi valoarea medie a activelor* acestora a constituit per ansamblu (-2,7)%, ceea ce semnifică faptul că la 1 leu active, în anul 2015, s-au obţinut 2,7 bani pierdere netă.

Capitalul propriu al societăţilor pe acţiuni constituie, la sfîrşitul anului de gestiune, 10 080,6 mil. lei, din care partea statului – 9 760,2 mil. lei. Comparativ cu începutul perioadei de gestiune, se observă tendinţa de diminuare a capitalului propriu cu 585,0 mil. lei.

***Figura 3.5. Dinamica patrimoniului net (capitalului propriu) și a capitalului social şi suplimentar***

***al societăţilor pe acţiuni, mil. lei***

Este de remarcat că, la finele anului 2015, capitalul social şi suplimentar al societăţilor pe acţiuni a constituit 3 413,5 mil. lei, rezervele – 5 504,5 mil. lei, iar valoarea altor elemente de capital propriu – 453,6 mil. lei. Pe parcursul anului 2015, au fost efectuate corecţii nefavorabile ale rezultatelor anilor precedenţi în mărime de (-14,5) mil. lei, profitul nerepartizat al anilor precedenţi a constituit 1 202,7 mil. lei, iar pierderea netă a perioadei de gestiune – (-477,7) mil. lei. De asemenea, societăţile pe acţiuni au utilizat în anul 2015 profit al perioadei de gestiune în mărime de 1,5 mil. lei.

Concomitent, 19 societăţi pe acţiuni, sau 46,3% din totalul societăţilor pe acţiuni monitorizate, au înregistrat o *micşorare a patrimoniului net* cu aproximativ 679,0 mil. lei. Cele mai considerabile diminuări au fost înregistrate de:

* S.A. „Termoelectrica” – cu 361,7 mil. lei;
* S.A. „RED Nord” – cu 90,9 mil. lei;
* S.A. „CET-Nord” – cu 72,7 mil. lei;
* S.A. „RED Nord-Vest” – cu 65,4 mil. lei;
* S.A. „Furnizarea Energiei Electrice Nord” – cu 47,2 mil. lei;
* S.A. „Combinatul de Vinuri ,,Cricova” – cu 23,0 mil. lei.

După cum poate fi observat, cele mai considerabile diminuări ale patrimoniului net sunt înregistrate de către întreprinderile din ramura energetică.

În acelaşi timp, *raportul dintre pierderea netă înregistrată de către societăţile pe acţiuni în anul 2015 şi valoarea medie a capitalului propriu* a acestora a constituit per ansamblu (-4,6)%, ceea ce semnifică faptul că la 1 leu capital propriu, în anul 2015, s-au obţinut 4,6 bani pierdere netă.

Analizînd situaţia de profit şi pierdere, s-a constatat că societăţile pe acţiuni supuse analizei au obţinut în anul 2015 venituri din vînzări în sumă de 14 029,6 mil. lei, cu 3 929,9 mil. lei mai mult faţă de anul precedent. Respectiv, costul vînzărilor s-a majorat cu 4 248,8 mil. lei, constituind la finele anului de raportare 13 423,0 mil. lei. Astfel, societăţile pe acţiuni au înregistrat în 2015 un profit brut în mărime de 606,6 mil. lei, ceea ce reprezintă cu 318,9 mil. lei mai puţin faţă de anul precedent, dat fiind faptul că ritmul de creştere al costurilor vînzărilor depăşeşte ritmul creşterii veniturilor din vînzări.

***Figura 3.6. Dinamica profitului brut al societăţilor pe acţiuni***

***şi a factorilor de influenţă a acestuia, mil. lei***

Concomitent, se atestă că societăţile pe acţiuni în anul 2015 au înregistrat alte venituri din activitatea operaţională în mărime de 154,4 mil. lei sau cu 11,0 mil. lei mai mult în raport cu anul precedent.

Este de menţionat, că 15 societăţi pe acţiuni, au înregistrat în anul 2015 o *micşorare a veniturilor din vînzări* cu 797,2 mil. lei şi anume:

* 6 societăţi pe acţiuni din ramura industrială şi energetică – cu 714,9 mil. lei;
* 3 societăţi pe acţiuni din ramura agriculturii – cu 47,0 mil. lei;
* 4 societăţi pe acţiuni din ramura transporturilor – cu 34,6 mil. lei;
* 1 societate pe acţiuni din ramura culturii – cu 0,5 mil. lei;
* S.A. „Loteria Naţională a Moldovei” – cu 0,2 mil. lei.

Micşorarea veniturilor din vînzări a societăţilor sus-menţionate atrage după sine o diminuare a taxei pe valoarea adăugată încasată în bugetul de stat, cu circa 159,4 mil. lei şi prezintă un *risc fiscal pentru bugetul public naţional*.

De asemenea, se evidenţiază că alte 24 societăţi pe acţiuni au obţinut în anul 2015 *majorări ale veniturilor din vînzări* în sumă totală de 4 727,1 mil. lei, dintre care cele mai considerabile sunt înregistrate de:

* S.A. „Energocom” – cu 3 174,1 mil. lei;
* S.A. „Termoelectrica” – cu 567,5 mil. lei;
* S.A. „Moldtelecom” – cu 145,1 mil. lei;
* S.A. „Franzeluţa” – cu 40,1 mil. lei;
* S.A. „Drumuri Străşeni” – cu 13,3 mil. lei.

Totodată, remarcăm faptul că din suma totală a majorării veniturilor din vînzări în anul de raportare, 706,3 mil. lei revin veniturilor din vînzări ale S.A. „Furnizarea Energiei Electrice Nord”, societate nou creată în anul 2015.

Din numărul total al societăţilor suspuse monitorizării, S.A. „Amelioratorul” şi S.A. „Hotelul Chişinău” nu au obţinut nici în anul de gestiune nici în anul precedent venituri din vînzări, întrucît nu au desfăşurat activitate operaţională.

Concomitent, în perioada anului 2015 societăţile pe acţiuni au înregistrat cheltuieli în valoare de 1 118,3 mil. lei, acestea fiind cu 171,8 mil. lei mai mari în raport cu perioada anului 2014. Din totalul cheltuielilor societăţilor pe acţiuni, 41,2% le revin cheltuielilor administrative, 40,0% - cheltuielilor de distribuire şi 18,8% - altor cheltuieli din activitatea operaţională.

***Figura 3.7. Structura cheltuielilor Figura 3.8. Structura cheltuielilor***

***societăţilor pe acţiuni în anul 2014 societăţilor pe acţiuni în anul 2015***

În același timp, se constată că cheltuielile de distribuire s-au majorat cu 84,5 mil. lei, cheltuielile administrative – cu 32,9 mil. lei, iar alte cheltuieli din activitatea operaţională – cu 54,4 mil. lei.

În acest context, se remarcă faptul că la finele anului 2015 societăţile pe acţiuni au înregistrat *pierdere din activitatea operaţională* în mărime de (-357,3) mil. lei spre deosebire de profitul aferent anului 2014 în mărime de 122,4 mil. lei.

Totodată, pe parcursul perioadei analizate, societăţile pe acţiuni supuse analizei au obţinut, per ansamblu, pierderi din alte activităţi în mărime de (-101,6) mil. lei, valoarea pierderii date majorîndu-se cu 72,9 mil. lei în raport cu anul 2014.

Astfel, pierderea perioadei de gestiune pînă la impozitare constituie (-458,9) mil. lei comparativ cu profitul pînă la impozitare în cuantum de 93,7 mil. lei înregistrat în anul 2014. Este de menţionat că, înregistrarea pierderilor pînă la impozitare, conform rezultatelor activităţii anului 2015, influenţează negativ asupra încasărilor la bugetul public naţional a impozitului pe venit din activitatea de întreprinzător. Astfel, cheltuielile privind impozitul pe venit, pentru anul 2015 au constituit 18,8 mil. lei sau cu 16,5 mil. lei mai puţin comparativ cu anul 2014.

În rezultatul activităţii economico-financiare, în ansamblu, societăţile pe acţiuni au obţinut pierdere netă în mărime de 477,7 mil. lei comparativ cu profitul net în valoare de 58,4 mil. lei aferent anului precedent.

Tabelul 3.3

***Situaţia financiară a societăţilor pe acţiuni în anul 2015***

|  |  |  |  |  |  |  |  |
| --- | --- | --- | --- | --- | --- | --- | --- |
| **Entităţi economice** | **Numărul entităţilor economice supuse analizei** | **Au activat cu profit** | | | **Au activat cu pierderi** | | |
| numărul  ent. ec. | ponderea,  % | suma, mil. lei | numărul ent. ec. | ponderea,  % | suma, mil. lei |
| 1 | 2 | 3 | 4=3/2 | 5 | 6 | 7=6/2 | 8 |
| Societăţi pe acţiuni | 41 | 22 | 53,7 | 177,2 | 19 | 46,3 | 655,0 |

Din numărul total al societăţilor pe acţiuni ce au obţinut pierderi nete, 10 societăţi pe acţiuni sau 52,6% din numărul total de societăţi cu pierderi au generat *pierderi nete mai mari de 1 milion de lei*, dintre care cele mai considerabile fiind înregistrate de:

* S.A. „Termoelectrica” – 361,4 mil. lei;
* S.A. „RED Nord” – 85,9 mil. lei;
* S.A. „Red Nord-Vest” – 62,3 mil. lei.
* S.A. „CET-Nord” – 61,9 mil. lei;
* S.A. „Furnizarea Energiei Electrice Nord” – 51,5 mil. lei;
* S.A. „Combinatul de Vinuri ,,Cricova” – 16,9 mil. lei.

Concomitent, se constată că, în perioada de gestiune la 6 societăţi pe acţiuni s-au depistat pierderi nete în mărime de 23,7 mil. lei, care în anul 2014, au înregistrat profit net în mărime de 2,5 mil. lei, cele mai mari decalaje fiind prezentate în tabelul următor.

Tabelul 3.4

***Societăţile pe acţiuni cu pierderi nete în anul 2015***

***şi profit net înregistrat în anul 2014***

(mil. lei)

|  |  |  |  |  |
| --- | --- | --- | --- | --- |
| ***Nr.*** | ***Denumirea societăţii*** | ***Profit net,***  ***anul 2014*** | ***Pierdere netă,***  ***anul 2015*** | ***Diferenţa*** |
| **1.** | S.A. „Combinatul de vinuri Cricova” | 0,4 | 16,9 | -17,3 |
| **2.** | S.A. „Floare Carpet” | 0,4 | 0,7 | -1,1 |
| **3.** | S.A. „Aeroport Catering” | 0,5 | 4,4 | -4,9 |
| **4.** | S.A. „Drumuri Cahul” | 0,04 | 0,6 | -0,64 |

Raportul dintre pierderea netă a societăţilor pe acţiuni care în anul 2015 generează pierderi nete şi veniturile din vînzări obţinute de acestea în anul 2015 constituie aproximativ 13,1%, ceea ce semnifică faptul că, societăţile respective înregistrează 13,1 bani pierderi nete la 1 leu venituri din vînzări.

Totodată, din numărul total al societăţilor analizate, 8 societăţi pe acţiuni înregistrează în anul de gestiune un profit net mai mic în raport cu valoarea înregistrată în anul 2014, dintre care cele mai considerabile *micşorări ale profitului net* au fost obţinute de:

* S.A. „Metalferos” – cu 21,3 mil. lei;
* S.A. „Drumuri Criuleni” – cu 0,5 mil. lei;
* S.A. „Barza Albă” – cu 0,6 mil. lei;
* S.A. „Drumuri Ialoveni” – cu 0,1 mil. lei.

Din numărul total al societăţilor pe acţiuni ce au obţinut profit net, 10 societăţi sau 24,4% din numărul societăţilor supuse analizei înregistrează *profit net mai mare de 1 milion de lei*. Cele mai mari profituri au fost obţinute de către:

* S.A. „Moldtelecom” – 94,2 mil. lei;
* S.A. „Metalferos” – 41,3 mil. lei;
* S.A. „Tutun CTC” – 15,3 mil. lei;
* S.A. „UNIC” – 9,0 mil. lei;
* S.A. Centrul Internaţional de Expoziţii „Moldexpo” – 4,2 mil. lei.

Rentabilitatea vînzărilor (profitul net/venituri din vînzări) a societăţilor pe acţiuni care au înregistrat în anul 2015 profit net constituie 2,0%, ceea ce semnifică faptul că societăţile respective au obţinut în anul de gestiune 2,0 bani profit net la 1 leu venituri din vînzări.

La finele anului 2015, creanţele societăţilor pe acţiuni constituie 3 338,6 mil. lei acestea fiind cu 1 571,7 mil. lei mai mici faţă de începutul anului 2015. Creanţele curente constituie 82,8% sau 2 764,8 mil. lei din total creanţe şi s-au diminuat în raport cu începutul anului 2015 cu 316,3 mil. lei. Diminuarea respectivă se explică prin reducerea considerabilă în special a creanţelor comerciale.

***Figura 3.9. Evoluţia creanţelor societăţilor pe acţiuni***

***în perioada anului 2015, mil. lei***

Creanţele pe termen lung constituie 17,2% din total creanţe sau 573,8 mil. lei, ceea ce reprezintă cu 1 255,5 mil. lei mai puţin faţă de valoarea înregistrată la începutul anului 2015.

Concomitent, pe parcursul anului 2015, datoriile societăţilor pe acţiuni s-au diminuat cu 791,2 mil. lei şi constituie 7 221,1 mil. lei.

Ponderea datoriilor pe termen lung în total datorii ale societăţilor pe acţiuni este de 40,1% (sau 2 897,6 mil. lei). Datoriile pe termen lung s-au majorat în perioada de gestiune cu 544,8 mil. lei, ca rezultat al creşterii considerabile a altor datorii pe termen lung – cu 478,5 mil. lei şi a creditelor bancare pe termen lung – cu 63,6 mil. lei.

***Figura 3.10. Evoluţia datoriilor societăţilor pe acţiuni***

***pe parcursul anului 2015, mil. lei***

Datoriile curente ale societăţilor pe acţiuni s-au diminuat, per ansamblu, cu 1 336,0 mil. lei faţă de începutul anului 2015 şi la data raportării constituie 4 323,5 mil. lei sau 59,9% din totalul datoriilor societăţilor pe acţiuni. Această diminuare a fost condiţionată în special de reducerea datoriilor comerciale cu 1 399,7 mil. lei, a împrumuturilor pe termen scurt – cu 30,7 mil. lei, precum şi a datoriilor faţă de buget –

cu 19,3 mil. lei. Totodată, în componenţa datoriilor curente au fost înregistrate şi majorări valorice, cele mai semnificative fiind caracteristice creditelor bancare pe termen scurt – cu 66,5 mil. lei, avansurilor primite curente – cu 25,2 mil. lei şi altor datorii curente – cu 13,3 mil. lei.

Suplimentar, se enunţă că cele mai mari majorări ale datoriilor, comparativ cu începutul anului 2015, se evidenţiază la societăţile pe acţiuni din administrarea Agenţiei Proprietăţii Publice (în special S.A. „Moldtelecom”) (cu 179,3 mil. lei), Ministerului Transporturilor şi Infrastructurii Drumurilor (cu 19,3 mil lei) şi Ministerului Agriculturii şi Industriei Alimentare (cu 7,4 mil. lei).

Tabelul 3.5

***Majorări şi diminuări ale datoriilor la situaţia din 31.12.2015,***

***clasificate pe autorităţi ale administraţiei publice centrale***

|  |  |  |  |  |  |
| --- | --- | --- | --- | --- | --- |
| ***Nr.*** | ***Majorări ale datoriilor***  ***comparativ cu 01.01.2015*** | | ***Nr.*** | ***Diminuări ale datoriilor***  ***comparativ cu 01.01.2015*** | |
| **Acţionar majoritar** | **Valoarea majorării, mil. lei** | **Acţionar majoritar** | **Valoarea diminuării, mil. lei** |
| **1.** | Agenţia Proprietăţii Publice | 179,3 | **1.** | Ministerul Economiei | 997,5 |
| **2.** | Ministerul Transporturilor şi Infrastructurii Drumurilor | 19,3 | **2.** | Ministerul Sănătăţii | 3,3 |
| **3.** | Ministerul Agriculturii şi Industriei Alimentare | 7,4 | **3.** | Ministerul Culturii | 0,3 |
| **4.** | Ministerul Finanţelor | 3,3 |
| **5.** | Agenţia „Apele Moldovei” | 0,6 |
| **Total** | | **209,9** | **Total** | | **1 001,1** |

Totodată, societăţile pe acţiuni din administrarea Ministerului Economiei înregistrează la situaţia din 31 decembrie 2015 diminuări ale datoriilor în sumă de 997,5 mil. lei.

Suplimentar aspectelor economice analizate anterior, se enunţă că în conformitate cu alineatul (5), art. 12 din Legea nr. 419-XVI din 22 decembrie 2006 „Cu privire la datoria sectorului public, garanţiile de stat şi recreditarea de stat”, Ministerul Finanţelor generalizează datele statistice cu privire la datoria publică, garanţiile de stat şi recreditarea de stat. Astfel, în temeiul Regulamentului privind raportarea datoriei sectorului public, aprobat prin Hotărîrea Guvernului nr. 1136 din 18 octombrie 2007 „Cu privire la unele măsuri de executare a Legii nr. 419-XVI din 22 decembrie 2006 cu privire la datoria sectorului public, garanţiile de stat şi recreditarea de stat”, a fost generalizată informaţia privind împrumuturile interne şi externe ale agenţilor economici monitorizaţi, care sunt contractate pe un termen de un an şi mai mare.

Respectiv, se menţionează că potrivit datelor privind *fluxul şi stocul împrumuturilor interne*, la situaţia din 31.12.2015, societăţile pe acţiuni monitorizate care au contractat credite de la băncile comerciale pe o perioadă de un an şi mai mare, au înregistrat un stoc al împrumuturilor în sumă de 1 188,93 mil. lei, dintre care 3,52 mil. lei constituie stocul de arierate, ce reprezintă suma restantă ce nu a fost achitată conform contractelor încheiate (tabelul 3.6).

Tabelul 3.6

***Informaţia privind fluxul şi stocul împrumuturilor interne,***

***la situaţia din 31.12.2015, ale societăţilor pe acţiuni***

(mil. lei)

|  |  |  |  |
| --- | --- | --- | --- |
| ***Nr.*** | ***Debitorul*** | ***Stoc la***  ***31.12.2015*** | ***Stoc***  ***de arierate*** |
| **1.** | S.A. „Răut” | 8,0 | 0,02 |
| **2.** | S.A. „FEE Nord” | 15,99 | - |
| **3.** | S.A. „Tracom” | 4,5 | - |
| **4.** | S.A. „Combinatul de Vinuri Cricova” | 244,4 | 3,3 |
| **5.** | S.A. „Aqua-Prut” | 1,6 | - |
| **6.** | S.A. „Barza Albă” | 3,7 | - |
| **7.** | S.A. „Moldtelecom” | 695,6 | 0,1 |
| **8.** | S.A. „Franzeluţa” | 102,0 | - |
| **9.** | S.A. „Moldova-Film” | 0,04 | - |
| **10.** | S.A. „Sanfarm Prim” | 26,3 | - |
| **11.** | S.A. „Floare-Carpet” | 1,5 | 0,1 |
| **12.** | S.A. „Red Nord-Vest” | 33,3 | - |
| **13.** | S.A. „Termoelectrica” | 52,0 | - |
| **Total** | | **1 188,93** | **3,52** |

De asemenea, potrivit informaţiilor privind *fluxul şi stocul împrumuturilor externe* ale societăţilor pe acţiuni monitorizate, la situaţia din 31.12.2015, un sold al împrumuturilor externe în sumă de 2,6 mil. lei se înregistrează la S.A. „Combinatul de Vinuri Cricova” şi 55,3 mil. lei – la S.A. „Moldtelecom”.

La situaţia din 31.12.2015, faţă de Ministerul Finanţelor, S.A. „Termoelectrica” dispune de datorii pe împrumuturi recreditate din surse externe în mărime de 2,0 mil. dolari SUA.

Neachitarea obligaţiilor faţă de instituţiile financiare pe creditele interne şi externe devine obligaţiune convenţională de stat, fapt ce creează o situaţie dificilă privind independenţa financiară a entităţilor economice. Totodată, neachitarea acestor obligaţiuni generează *riscul financiar de stingere din contul surselor bugetului de stat*.

1. ***Conexiunile întreprinderilor de stat şi societăţilor comerciale cu capital integral sau majoritar de stat cu sistemul bugetar***

În baza datelor Inspectoratului Fiscal Principal de Stat, se enunţă că, la situaţia din 31 decembrie 2015, întreprinderile de stat şi societăţile pe acţiuni aveau înregistrate datorii privind impozitele şi taxele faţă de bugetul public naţional în mărime totală de 140,0 mil. lei inclusiv: datorii ale întreprinderilor de stat – 129,5 mil. lei şi datorii ale societăţilor pe acţiuni – 10,5 mil. lei.

Din valoarea totală a *datoriilor întreprinderilor de stat*, datoriile privind plăţile de bază au constituit 79,3 mil. lei, datoriile aferente penalităţilor – 46,9 mil. lei, iar datoriile privind amenzile – 3,3 mil. lei (tabelul 4.1).

Tabelul 4.1

***Sinteza datoriilor întreprinderilor de stat faţă***

***de bugetul public naţional la situaţia din 31 decembrie 2015***

(mil. lei)

|  |  |  |  |  |
| --- | --- | --- | --- | --- |
| ***Verigile sistemului bugetar:*** | ***Inclusiv:*** | | | **Total pe bugete** |
| **plăţi de bază** | **penalităţi** | **amenzi** |
| Bugetul de stat | 28,3 | 8,4 | 2,7 | **39,4** |
| Bugetele unităţilor administrativ-teritoriale | 10,7 | 2,5 | 0,0 | **13,2** |
| Bugetul asigurărilor sociale de stat | 36,4 | 31,8 | 0,1 | **68,3** |
| Fondurile asigurărilor obligatorii de asistenţă medicală | 3,9 | 4,2 | 0,5 | **8,6** |
| **TOTAL** | **79,3** | **46,9** | **3,3** | **129,5** |

După cum se observă, cele mai mari datorii (68,3 mil. lei) au fost înregistrate faţă de bugetul asigurărilor sociale de stat, din valoarea acestora, 36,4 mil. lei reprezentînd datorii aferente plăţilor de bază. Totodată, se enunţă că datoriile aferente plăţilor de bază faţă de bugetul asigurărilor sociale de stat includ şi datorii al căror termen de achitare nu a parvenit.

În partea ce ţine de *societăţile pe acţiuni*, menţionăm că, din valoarea totală a datoriilor de 10,5 mil. lei, datoriile aferente plăţilor de bază au constituit 7,0 mil. lei, privind penalităţile – 3,4 mil. lei, iar privind amenzile – 0,1 mil. lei (tabelul 4.2).

Tabelul 4.2

***Sinteza datoriilor societăţilor pe acţiuni faţă***

***de bugetul public naţional la situaţia din 31 decembrie 2015***

(mil. lei)

|  |  |  |  |  |
| --- | --- | --- | --- | --- |
| ***Verigile sistemului bugetar:*** | ***Inclusiv:*** | | | **Total pe bugete** |
| **plăţi de bază** | **penalităţi** | **amenzi** |
| Bugetul de stat | 2,8 | 0,6 | 0,1 | **3,5** |
| Bugetele unităţilor administrativ-teritoriale | 1,1 | 0,1 | 0,0 | **1,2** |
| Bugetul asigurărilor sociale de stat | 3,0 | 2,2 | 0,0 | **5,2** |
| Fondurile asigurărilor obligatorii de asistenţă medicală | 0,1 | 0,5 | 0,0 | **0,6** |
| **TOTAL** | **7,0** | **3,4** | **0,1** | **10,5** |

Datoriile societăţilor pe acţiuni faţă de bugetul asigurărilor sociale de stat constituie 5,2 mil. lei, dintre care plăţi de bază – 3,0 mil. lei, acestea incluzînd şi plăţi al căror termen de achitare nu a parvenit.

De asemenea, conform datelor Inspectoratului Fiscal Principal de Stat, în anul 2015, entităţile au efectuat achitări la bugetul public naţional în cuantum total de 2 180,2 mil. lei, acestea cuprinzînd achitările efectuate de întreprinderile de stat – 1 191,2 mil. lei şi achitările efectuate de către societăţile pe acţiuni – 989,0 mil. lei.

Cele mai mari *achitări ale întreprinderilor de stat* au fost efectuate în bugetul asigurărilor sociale de stat – 562,3 mil. lei (figura 4.1).

Bugetul de stat

***351,4***

Bugetul unităţilor administrativ-teritoriale

***107,1***

**Bugetul Public Naţional**

**1 191,2**

Fondurile asigurărilor obligatorii de

asistenţă medicală

***170,4***

Bugetul asigurărilor sociale de stat

***562,3***

***Figura 4.1. Structura achitărilor impozitelor şi taxelor în bugetul public naţional de către***

***întreprinderile de stat, în anul 2015, mil. lei***

Totodată, întreprinderile de stat au achitat în bugetul de stat impozite şi taxe în mărime de 351,4 mil. lei; în fondurile asigurărilor obligatorii de asistenţă medicală – 170,4 mil. lei; iar în bugetele unităţilor administrativ-teritoriale – 107,1 mil. lei.

Cu privire la *achitările societăţilor pe acţiuni în bugetul public naţional*, se enunţă că acestea au transferat către bugetul de stat 483,2 mil. lei; către bugetele unităţilor administrativ–teritoriale – 72,0 mil. lei; către bugetul asigurărilor sociale de stat – 331,6 mil. lei şi către fondurile asigurărilor obligatorii de asistenţă medicală – 102,2 mil. lei.

Bugetul de stat

***483,2***

Bugetul unităţilor administrativ-teritoriale

***72,0***

**Bugetul Public Naţional**

**989,0**

Fondurile asigurărilor obligatorii de

asistenţă medicală

***102,2***

Bugetul asigurărilor sociale de stat

***331,6***

***Figura 4.2. Structura achitărilor impozitelor şi taxelor în bugetul public naţional de către***

***societăţile pe acţiuni, în anul 2015, mil. lei***

Totodată, conform legislaţiei în vigoare, entităţile beneficiază de înlesniri şi facilităţi fiscale la plata principalelor tipuri de impozite.

Prin urmare, în anul 2015, *întreprinderile de stat au beneficiat de înlesniri şi facilităţi fiscale la plata unor impozite şi taxe* în mărime de 17,963 mil. lei, inclusiv:

- 16,33 mil. lei la plata impozitului bunurilor imobiliare, în conformitate cu prevederile art. 282, 283, 284 ale Codului Fiscal şi prevederile Legii pentru punerea în aplicare a titlului VI al Codului Fiscal nr. 1056-XIV din 16 iunie 2000;

- 1,12 mil. lei – la plata taxei pentru apă, în conformitate cu prevederile art. 306 al Codului Fiscal şi prevederile Legii pentru punerea în aplicare a titlului VIII al Codului Fiscal nr. 68 -XVI din 5 mai 2005;

- 0,47 mil. lei – la plata taxei pentru extragerea mineralelor utile, în conformitate cu prevederile art. 319 al Codului Fiscal şi prevederile Legii pentru punerea în aplicare a titlului VIII al Codului Fiscal nr. 68-XVI din 5 mai 2005;

- 0,003 mil. lei – la plata taxei locale, în conformitate cu prevederile art. 295, 296 ale Codului Fiscal şi prevederile Legii pentru punerea în aplicare a titlului VII al Codului Fiscal nr. 94 -XV din 1 aprilie 2004.

- 0,04 mil.lei – la plata taxei pentru folosirea drumurilor de către autovehiculele înmatriculate în Republica Moldova, în conformitate cu prevederile art.343 al Codului fiscal şi prevederile Legii pentru punerea în aplicare a titlului IX al Codului Fiscal nr.317-XVI din 02 noiembrie 2006.

*Suma înlesnirilor şi facilităţilor fiscale acordate societăţilor pe acţiuni* la principalele tipuri de impozite constituie 0,022 mil. lei, inclusiv:

- 0,019 mil. lei – la plata impozitului pe bunurile imobiliare, în conformitate cu prevederile art. 282, 283, 284 ale Codului Fiscal şi prevederile Legii pentru punerea în aplicare a titlului VI al Codului Fiscal nr. 1056-XIV din 16 iunie 2000;

* 0,003 mil. lei – la plata taxei pentru apă, în conformitate cu prevederile art. 306 al Codului Fiscal şi prevederile Legii pentru punerea în aplicare a titlului VIII al Codului Fiscal nr. 68 -XVI din 5 mai 2005.

Pe lîngă acestea, în temeiul prevederilor art. 96, 103 şi 104 al Codului Fiscal nr. 1163-XIII din 24 aprilie 1997, în anul 2015, entităţile au efectuat livrări de mărfuri şi servicii scutite de taxa pe valoarea adăugată (TVA), livrări de mărfuri şi servicii la cota redusă a TVA şi de livrări la cota „0” a TVA.

Astfel, *livrările de mărfuri, servicii la cota redusă a TVA efectuate de întreprinderile de stat* au înregistrat valoarea de 45,6 mil. lei. Cele mai considerabile livrări de mărfuri şi servicii la cotă redusă a TVA au fost înregistrate la întreprinderile din administrarea Ministerului Agriculturii şi Industriei Alimentare – 29,8 mil. lei, Agenţiei „Moldsilva” – 2,8 mil. lei şi la cele administrate de Ministerul Transporturilor şi Infrastructurii Drumurilor – 1,4 mil. lei.

Valoarea *livrărilor de mărfuri şi servicii la cota redusă a TVA, acordate societăţilor pe acţiuni* a înregistrat 546,6 mil. lei, dintre care cele mai considerabile fiind înregistrate de societăţile pe acţiuni din administrarea Ministerului Agriculturii şi Industriei Alimentare – 437,8 mil. lei, Ministerului Sănătăţii – 100,4 mil. lei şi Ministerului Economiei – 7,8 mil. lei.

***Figura 4.3. Facilităţi la plata TVA în procesul de livrare a mărfurilor şi serviciilor de către întreprinderile de stat şi societăţile pe acţiuni în anul 2015, mil. lei***

Totodată, *valoarea livrărilor de mărfuri şi servicii scutite de TVA ale întreprinderilor de stat* constituie 749,1 mil. lei, cele mai semnificative înregistrîndu-se la întreprinderile administrate de Ministerul Tehnologiei Informaţiei şi Comunicaţiilor – 338,1 mil. lei, Ministerul Dezvoltării Regionale şi Construcţiilor – 116,8 mil. lei şi Ministerul Transporturilor şi Infrastructurii Drumurilor – 63,5 mil. lei.

Referitor la *societăţile pe acţiuni*, enunţăm că, acestea au înregistrat, în anul 2015, *livrări de mărfuri şi servicii scutite de TVA* în sumă de 4 926,0 mil. lei, dintre care cele mai considerabile livrări scutite de TVA fiind înregistrate de societăţile pe acţiuni administrate de Ministerul Economiei – 4 911,3 mil. lei.

În partea ce ţine de *livrările la cota „0” a TVA a întreprinderilor de stat*, se enunţă că valoarea acestora, pentru anul 2015 constituie 3 806,0 mil. lei, cuantumurile cele mai mari fiind înregistrate la întreprinderile de stat din administrarea Ministerului Transporturilor şi Infrastructurii Drumurilor – 3 538,4 mil. lei şi întreprinderile administrate de Ministerul Economiei – 194,4 mil. lei (în special Î.S. „Fabrica de Sticlă din Chişinău” – 187,1 mil. lei).

În aceeaşi perioadă a anului analizat, *societăţile pe acţiuni au beneficiat de livrări la cota „0” a TVA* în sumă totală de 2 830,3 mil. lei, dintre care cele mai semnificative fiind înregistrate de societăţile pe acţiuni din administrarea Ministerului Economiei – 2 633,9 mil. lei şi societăţile din gestiunea Ministerului Agriculturii şi Industriei Alimentare – 174,2 mil. lei.

Suplimentar, se enunţă că, dat fiind conjunctura economică naţională, situaţia creată pe piaţa financiar-bancară autohtonă, evoluţia comerţului exterior determinată de circumstanţele pe plan extern etc., în trimestrul I al anului 2015 a fost aprobată Hotărîrea Guvernului nr. 193 din 22 aprilie 2015 cu privire la repartizarea profitului net obţinut în anul 2014 de către societăţile pe acţiuni cu cotă de participare a statului şi întreprinderile de stat, potrivit căreia consiliile de administraţie a întreprinderilor de stat şi adunările generale a acţionarilor societăţilor pe acţiuni cu cotă de participare a statului urmau să promoveze decizii de repartizare a profitului net obţinut de către entităţi în anul 2014, sub formă de dividende şi defalcări în bugetul de stat, în proporţie nu mai mică de 50% din valoarea totală a acestuia, indiferent de categoria entităţilor economice (pasibile sau nepasibile de privatizare).

În Legea bugetului de stat pe anul 2015 nr.72 din 12 aprilie 2015, pentru rezultatele obţinute în anul 2014, au fost prevăzute venituri ce urmează a fi încasate la bugetul de stat sub formă de defalcări din profitul net al întreprinderilor de stat în mărime de 35,2 mil.lei şi dividende aferente cotei de participare a statului în societăţile pe acţiuni, în mărime de 73,0 mil.lei.

Totodată, conform prevederilor Legii nr.200 din 20 noiembrie 2015 pentru modificarea şi completarea Legii bugetului de stat pe anul 2015 nr.72 din 12 aprilie 2015, entităţile urmau să transfere defalcări şi dividende în bugetul de stat pentru rezultatele obţinute în anul 2014 în sumă de 62,675 mil.lei şi respectiv, 70,65 mil.lei.

Astfel, conform datelor Trezoreriei de Stat, pentru rezultatele obţinute în anul 2014, întreprinderile de stat au transferat în anul 2015 la bugetul de stat defalcări în valoare totală de 63,2 mil.lei, conform rectificărilor la Legea bugetului de stat pe anul 2015 rata îndeplinirii fiind de 100,8%, iar societăţile pe acţiuni au transferat dividende în mărime de 70,67 mil.lei, conform rectificărilor prenotate rata îndeplinirii fiind de 100,01 la sută.

1. ***Circulaţia proprietăţii statului***

Pe parcursul anului 2015, în conformitate cu Legea nr. 121-XVI din 4 mai 2007 privind administrarea şi deetatizarea proprietăţii publice şi Hotărîrea Guvernului nr. 945 din 20 august 2007 „Cu privire la măsurile de realizare a Legii nr. 121-XVI din 4 mai 2007 privind administrarea şi deetatizarea proprietăţii publice”, pe piaţa valorilor mobiliare au fost efectuate tranzacţii cu acţiunile statului.

Astfel, în anul 2015, au fost vîndute la licitaţiile cu strigare la Bursa de Valori a Moldovei, valori mobiliare-proprietate publică a 3 societăţi pe acţiuni cu cota statului mai mică de 50% (S.A. „Combinatul de Industrializare a Laptelui din Cupcini ,,Inlac”, S.A. „Carmez” şi S.A. „Prot-Cantemir”) la preţul de 0,081 mil. lei.

Totodată, în anul 2015, a fost înregistrată emisiunea suplimentară a acţiunilor proprietate de stat, la 11 societăţi pe acţiuni, numărul total de valori mobiliare emise fiind de 7 644 072 acţiuni ordinare nominative. Suma emisiei constituie 22,0 mil. lei. Ca rezultat al acestor emisiuni s-a înregistrat majorarea capitalului social al societăţilor pe acţiuni respective, din care:

* S.A. Centrul internaţional de expoziţii „Moldexpo” - suma emisiei în contul capitalului social constituie 0,7 mil. lei şi 26 790 acţiuni, valoarea nominală a unei acţiuni - 295 lei;
* S.A. „Floare-Carpet” - suma emisiei în contul capitalului social constituie 6,1 mil. lei şi 6 086 209 acţiuni, valoarea nominală a unei acţiuni - 11 lei;
* S.A. „Drumuri Cimişlia” - suma emisiei în contul capitalului social constituie 1,7 mil. lei şi 174 567 acţiuni, valoarea nominală a unei acţiuni - 10 lei;
* S.A. „Drumuri Ialoveni” - suma emisiei în contul capitalului social constituie 1,5 mil. lei şi 149 800 acţiuni, valoarea nominală a unei acţiuni - 10 lei;
* S.A. „Drumuri Căuşeni” - suma emisiei în contul capitalului social constituie 1,5 mil. lei şi 149 800 acţiuni, valoarea nominală a unei acţiuni - 10 lei;
* S.A. „Drumuri Criuleni” - suma emisiei în contul capitalului social constituie 1,7 mil. lei şi 173 112 acţiuni, valoarea nominală a unei acţiuni - 10 lei;
* S.A. „Drumuri Soroca” - suma emisiei în contul capitalului social constituie 1,5 mil. lei şi 151 320 acţiuni, valoarea nominală a unei acţiuni - 10 lei;
* S.A. „Drumuri Orhei” - suma emisiei în contul capitalului social constituie 1,5 mil. lei şi 149 800 acţiuni, valoarea nominală a unei acţiuni - 10 lei;
* S.A. „Drumuri Străşeni” - suma emisiei în contul capitalului social constituie 1,5 mil. lei şi 149 800 acţiuni, valoarea nominală a unei acţiuni - 10 lei;
* S.A. „Drumuri Cahul” - suma emisiei în contul capitalului social constituie 1,5 mil. lei şi 149 800 acţiuni, valoarea nominală a unei acţiuni - 10 lei;
* S.A. „Drumuri Rîşcani” - suma emisiei în contul capitalului social constituie 2,8 mil. lei şi 283 074 acţiuni, valoarea nominală a unei acţiuni - 10 lei.

De asemenea, în conformitate cu prevederile Legii nr.121-XVI din 4 mai 2007 privind administrarea şi deetatizarea proprietăţii publice şi Hotărîrii Guvernului nr.172 din 05 aprilie 2015 privind iniţierea reorganizării unor societăţi pe acţiuni din contul patrimoniului S.A. „Reţele Electrice de Distribuţie Nord” şi S.A. „Reţele Electrice de Distribuţie Nord-Vest”, a fost fondată S.A. „Furnizarea Energiei Electrice Nord”, aceasta fiind înregistrată la Î.S. „Camera Înregistrării de Stat” în luna iulie a anului 2015 cu un capital social în mărime de 30,0 mii lei.

În acelaşi timp, se enunţă că, în baza Legii nr.114 din 3 iulie 2014 cu privire la Agenţia de Stat pentru Proprietate Intelectuală (art.6), Agenţia de Stat pentru Proprietate Intelectuală a fost înregistrată, în perioada trimestrului III al anului 2015, la Î.S. ,,Camera Înregistrării de Stat” în calitate de instituţie publică.

Pe lîngă acestea, conform Hotărîrii Guvernului nr.651 din 18 septembrie 2015 şi nr.652 din 18 septembrie 2015, a fost iniţiat procesul de dizolvare a Î.S. Publicaţia periodică ziarul „Moldova Suverană” şiÎ.S. Publicaţia periodică Ziarul „Nezavisimaia Moldova”din administrarea Cancelariei de Stat, cu deschiderea procedurii de lichidare.

De altfel, potrivit Hotărîrii Guvernului nr.711 din 12 octombrie 2015, Î.S. „Centrul de Carantină, Identificare, Expertize de Arbitraj şi Dezinfectare a Producţiei” urmează a fi reorganizată prin fuziune (absorbţie) a Î.S. „Centrul de Stat pentru Certificarea Materialului Semincer”, Î.S. „Centrul Republican de Pedologie Aplicată” şi Î.S. „Centrul de Standardizare şi Stabilire a Calităţii Nutreţurilor şi Produselor Cerealiere”, cu modificarea denumirii întreprinderii absorbante în Î.S. „Centrul Naţional de Verificare şi Certificare a Producţiei Vegetale şi Solului”.

1. ***Audit extern şi inspecţie financiară***

Cu referire la inspectarea financiară a activităţii economico-financiare a entităţilor economice cu proprietate de stat, menţionăm că în anul 2015, conform planului de activitate, Inspecţia Financiară a efectuat inspectări financiare complexe şi tematice a întreprinderilor de stat şi societăţilor pe acţiuni, în cadrul cărora au fost depistate unele neajunsuri şi încălcări ale legislaţiei în vigoare din domeniul financiar-contabil.

Adiţional, enunţăm că, în anul 2015, a fost aprobată Hotărîrea Curţii de Conturi cu privire la Raportul de audit privind urmărirea ulterioară a acţiunilor întreprinse de entităţile audiate în vederea executării cerinţelor şi implementării recomandărilor din Raportul auditului performanţei efectuat de Curtea de Conturi în anul 2012 „Activitatea desfăşurată de reprezentanţii statului, membrii consiliilor societăţilor comerciale şi administratorii acestora este comensurabilă cu remunerarea lor?” (Hotărîrea nr.17 din 19 iunie 2015). Raportul prenotat conţine o analiză a gradului de implementare, de către autorităţile administraţiei publice centrale ce deţin calitatea de fondator/ acţionar majoritar în entităţile cu capital de stat, a recomandărilor emise de către Curtea de Conturi ca rezultat al auditului efectuat în anul 2012.

De asemenea, în anul 2015, Curtea de Conturi a efectuat auditul conformităţii gestionării fondurilor publice de către Ministerul Tehnologiei Informaţiei şi Comunicaţiilor şi întreprinderilor de stat în care exercită funcţia de fondator pentru perioada anului 2014 (Hotărîrea Curţii de Conturi nr.29 din 20 iulie 2015), în rezultatul căruia s-au înaintat recomandări de înlăturare a încălcărilor şi deficienţelor depistate.

Suplimentar, enunţăm că, în conformitate cu art.131 al Legii nr.146-XIII din 16 iunie 1994 cu privire la întreprinderea de stat, auditul obligatoriu al situaţiilor financiare anuale se efectuează la întreprinderile care depăşesc, pentru ultimile două perioade consecutive de gestiune precedente, limitele a două din următoarele criterii:

* capital social – 500,0 mii lei;
* total venituri – 10000,0 mii lei;
* numărul mediu scriptic al personalului în perioada de gestiune – 100 persoane.

Totodată, potrivit art. 89 alin.(1) al Legii nr.1134-XIII din 2 aprilie 1997 privind societăţile pe acţiuni, auditul obligatoriu al situaţiilor financiare anuale se efectuează la societatea în care cota statului depăşeşte 50% din capitalul social.

Analizînd criteriile prenotate, Ministerul Finanţelor a efectuat o analiză a întreprinderilor de stat şi societăţilor pe acţiuni a căror situaţii financiare aferente anului 2014 urmau a fi supuse auditului obligatoriu. Astfel, s-a estimat că auditului obligatoriu urmau a fi supuse 72 întreprinderi de stat sau 35,8% din întreprinderile de stat care activează şi sunt supuse monitoringului economico-financiar şi 44 societăţi pe acţiuni, respectiv 100% societăţi pe acţiuni în care cota statului depăşește 50% din capitalul social, care la fel activează şi sunt supuse monitoringului financiar efectuat de către Ministerul Finanţelor.

De asemenea, comunicăm că în conformitate cu lit.e) din art.8 al Legii nr.146-XIII din 16 iunie 1994 cu privire la întreprinderea de stat şi în conformitate cu alin.(6) din art.69 al Legii nr.1134-XIII din 2 aprilie 1997 privind societăţile pe acţiuni, administratorul întreprinderii de stat şi organul executiv al societăţii pe acţiuni în care cota statului reprezintă 50% plus o acţiune urmează să prezinte Ministerului Finanţelor copia de pe raportul auditorului. Prin urmare, se enunţă că, în anul 2015, Ministerului Finanţelor au fost prezentate copiile raportului de audit a 26 întreprinderi de stat sau 36,1% din întreprinderile ce s-au estimat a fi supuse auditului obligatoriu şi a 33 societăţi pe acţiuni sau 75,0% din societăţile supuse auditului obligatoriu.

Totodată, analizînd situațiile financiare ale întreprinderilor de stat și societăților pe acțiuni cu capital integral sau majoritar de stat pentru perioada anilor 2013-2014, atestăm că situațiile financiare pentru anul 2015 urmează a fi supuse auditului obligatoriu la 66 întreprinderi de stat (sau 34,0% din întreprinderile care activează) și 41 societăți pe acțiuni cu capital integral sau majoritar de stat (100% din cele supuse monitoringului financiar), copiile rapoartelor de audit urmînd a fi prezentate Ministerului Finanțelor pe parcursul anului 2016.

1. ***Concluzii***

În rezultatul efectuării monitoringului financiar al activităţii economico-financiare în anul 2015 a întreprinderilor de stat şi societăţilor pe acţiuni, în conformitate cu situaţiile financiare anuale, datele privind datoria publică, datele Inspectoratului Fiscal Principal de Stat şi Comisiei Naţionale a Pieţei Financiare, precum şi datele Registrului patrimoniului public s-a constatat că, valoarea totală a activelor întreprinderilor de stat s-a majorat în anul de gestiune cu 2 085,8 mil. lei, iar activelor societăţilor pe acţiuni s-au diminuat cu 1 376,2 mil. lei.

Totodată, întreprinderile de stat înregistrează o majorare a activelor circulante de care dispun cu 335,8 mil. lei (dintre care creanţele comerciale s-au majorat cu 177,4 mil. lei, numerarul în casierie şi la conturi curente – cu 137,3 mil. lei), iar societăţile pe acţiuni au înregistrat o reducere a activelor circulante cu 391,8 mil. lei faţă de începutul anului analizat (inclusiv creanţele comerciale s-au micşorat cu 446,5 mil. lei).

Activele imobilizate ale întreprinderilor de stat s-au majorat în perioada de gestiune cu 1 750,0 mil. lei, iar ale societăţilor pe acţiuni s-au diminuat cu 984,4 mil. lei.

Concomitent, faţă de începutul anului 2015, valoarea capitalului propriu al întreprinderilor de stat s-a majorat cu 542,3 mil. lei, iar valoarea capitalului propriu al societăţilor pe acţiuni s-a diminuat cu 585,0 mil. lei. Din numărul total al entităţilor monitorizate, 13 întreprinderi de stat şi 1 societate pe acţiuni înregistrează, la situaţia din 31 decembrie 2015, o valoare negativă a patrimoniului net (capitalului propriu).

Potrivit datelor situaţiei de profit şi pierdere, întreprinderile de stat au încasat venituri din vînzări în mărime de 7 292,3 mil. lei, cu 537,0 mil. lei mai mult decît în anul precedent celui analizat, iar societăţile pe acţiuni – 14 029,6 mil. lei, cu 3 929,9 mil. lei mai mult decît în anul 2014.

Cu toate acestea, se constată că în anul de gestiune, întreprinderile de stat au obţinut pierderi din activitatea operaţională în valoare de 821,8 mil. lei, fapt care a condiţionat înregistrarea unei pierderi pînă la impozitare în sumă de 687,3 mil. lei (cu 385,7 mil. lei mai mult faţă de pierderea aferentă anului 2014) şi respectiv a unei pierderi nete în mărime de 720,3 mil. lei.

Deopotrivă, societăţile pe acţiuni au obţinut, din rezultatele anului 2015, pierdere din activitatea operaţională în sumă de 357,3 mil. lei (comparativ cu profitul din activitatea operaţională înregistrat în anul 2014 în mărime de 122,4 mil. lei). Astfel, societăţile supuse analizei au înregistrat per ansamblu în anul 2015 pierdere netă în mărime de 477,7 mil. lei spre deosebire de profitul net în valoare de 58,4 mil. lei aferent anului 2014.

În partea ce vizează datoriile, la situaţia din 31 decembrie 2015, datoriile întreprinderilor de stat constituie 7 841,1 mil. lei (cu 1 543,5 mil. lei mai mult faţă de începutul anului 2015), iar datoriile societăţilor pe acţiuni – 7 221,1 mil. lei (cu 791,2 mil. lei mai puţin faţă de începutul anului 2015).

Referitor la relaţiile entităţilor economice cu bugetul public naţional, se menţionează că, la data raportării, datoriile întreprinderilor de stat faţă de bugetul public naţional au constituit 129,5 mil. lei, iar a societăţilor pe acţiuni – 10,5 mil. lei. Obligaţiile faţă de bugetul asigurărilor sociale de stat (întreprinderi de stat – 68,3 mil. lei, dintre care 36,4 mil. lei – plăţi de bază, societăţi pe acţiuni – 5,2 mil. lei, dintre care 3,0 mil. lei – plăţi de bază) includ şi plăţi al căror termen de achitare nu a parvenit.

Achitările pe toate tipurile de impozite şi taxe ale întreprinderilor de stat faţă de bugetul public naţional, în anul 2015, au constituit 1 191,2 mil. lei, iar ale societăţilor pe acţiuni – 989,0 mil. lei.

Suplimentar menţionăm că, la situaţia din 31.12.2015, Î.S. „Moldtranselectro” dispune de datorii pe împrumuturi recreditate din surse interne şi externe faţă de Ministerul Finanţelor, în mărime de 37,3 mil. lei şi 1,74 mil. dolari SUA şi Î.S. „Moldelectrica” – 15,3 mil. dolari SUA. Totodată, Î.S. „Moldtranselectro” are datorie pe împrumutul extern acordat sub garanţia statului în mărime de 0,86 mil. dolari SUA.

De asemenea, un sold al împrumuturilor externe în sumă de 2,6 mil. lei se înregistrează la S.A. „Combinatul de Vinuri Cricova” şi 55,3 mil. lei – la S.A. „Moldtelecom”. La situaţia din 31.12.2015, faţă de Ministerul Finanţelor, S.A. „Termoelectrica” dispune de datorii pe împrumuturi recreditate din surse externe în mărime de 2,0 mil. dolari SUA.

Neachitarea obligaţiilor faţă de instituţiile financiare pe creditele interne şi externe, precum şi cele acordate sub garanţia statului devine obligaţiune convenţională de stat, fapt ce creează o situaţie dificilă privind independenţa financiară a entităţilor economice. Totodată, neachitarea acestor obligaţiuni generează *riscul financiar de stingere din contul surselor bugetului de stat*.

1. ***Notă analitică privind rezultatele monitoringului financiar al activităţii economico-financiare în semestrul I al anului 2016 a întreprinderilor de stat şi societăţilor comerciale cu capital integral sau majoritar de stat***
2. ***Prezentare generală***

La situaţia din 30 iunie 2016, în Registrul patrimoniului public ţinut de către Agenţia Proprietăţii Publice subordonată Ministerului Economiei (în continuare – Agenția Proprietății Publice), sunt incluse 250 întreprinderi de stat, cu capital social în mărime de 6 412,6 mil. lei şi 108 societăţi comerciale cu capital de stat, capitalul social al cărora este în mărime de 5 371,6 mil. lei, din care proprietatea statului – 3 879,3 mil. lei sau 72,2 la sută. Din numărul total al societăţilor comerciale, 69 societăţi comerciale deţin capital integral sau majoritar de stat în mărime de 3362,0 mil. lei, din care proprietatea statului – 3 227,3 mil. lei sau 96,0 la sută.

Tabelul 1.1

***Structura proprietăţii statului în cadrul***

***societăţilor comerciale cu capital de stat***

|  |  |
| --- | --- |
| **Cota statului**  **în capitalul social, %** | **Numărul**  **societăţilor comerciale** |
| 100,0 | 24 |
| 75,0 – 99,9 | 29 |
| 50,0 – 74,9 | 16 |
| 25,0 – 49,9 | 14 |
| 10,0 – 24,9 | 6 |
| pînă la 9,9 | 19 |

Din numărul total de entităţi economice cu capital de stat, 7 întreprinderi de stat se află pe teritoriul Ucrainei, iar 3 întreprinderi de stat şi 1 societate comercială cu capital de stat – pe teritoriul UTA Găgăuzia.

Procedura lichidării şi insolvabilității este aplicată faţă de 27 întreprinderi de stat şi 37 societăţi comerciale (inclusiv 20 societăţi comerciale cu cotă majoritară a statului în capitalul social), conform prevederilor Codului Civil nr. 1107-XV din 06 iunie 2002 şi Legii insolvabilităţii nr. 149 din 29 iunie 2012.

Din totalul entităţilor economice incluse în Registrul patrimoniului public, nu au fost supuse monitoringului financiar 21 întreprinderi de stat şi 15 societăţi comerciale (inclusiv 11 societăţi comerciale cu capital integral sau majoritar de stat), care sunt înregistrate la Î.S. „Camera Înregistrării de Stat”, dar nu desfăşoară activitate.

La situaţia din 30 iunie 2016, Lista întreprinderilor de stat şi a societăţilor comerciale cu capital integral sau majoritar de stat, monitorizate de către Ministerul Finanţelor, include 192 întreprinderi de stat cu capital social în mărime de 6 133,6 mil. lei şi 38 societăţi comerciale cu capital integral sau majoritar de stat în mărime de 3 051,4 mil. lei, din care proprietatea statului – 2 961,3 mil. lei sau 97,0 la sută.

***Figura 1.1. Structura proprietăţii statului***

Concomitent, în perioada de raportare, din numărul total al entităţilor economice incluse în lista prenotată, 43 întreprinderi de stat şi 6 societăţi comerciale cu capital integral sau majoritar de stat nu au fost supuse monitorizării financiare întrucît fie nu au prezentat rapoartele statistice trimestriale în modul stabilit de legislaţia în vigoare, fie nu au fost incluse în sfera de cercetare efectuată în conformitate cu criteriile stabilite de Biroul Naţional de Statistică.

Astfel, luînd în considerare cele enumerate anterior, se menţionează că, în perioada analizată, au fost supuse monitorizării financiare de facto 149 întreprinderi de stat şi 32 societăţi comerciale cu capital integral sau majoritar de stat, inclusiv 11 societăţi comerciale cu capital integral de stat, care au prezentat rapoartele statistice trimestriale Biroului Naţional de Statistică şi au fost incluse în sfera de cercetare.

Monitoringul activităţii economico-financiare a întreprinderilor de stat şi societăţilor comerciale cu capital integral sau majoritar de stat în semestrul I al anului 2016 a fost efectuat în baza datelor cumulate din raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” pentru trimestrul I și trimestrul II al anului 2016, prezentat de către Biroul Naţional de Statistică, datelor Serviciului Fiscal de Stat cu privire la obligaţiile fiscale (calculate, achitate şi restanţele admise), precum şi datelor cu privire la datoria sectorului public, monitorizată de către Ministerul Finanţelor conform art.12 din Legea nr.419-XVI din 22 decembrie 2006 cu privire la datoria sectorului public, garanţiile de stat şi recreditarea de stat.

La studierea rezultatelor monitoringului financiar al întreprinderilor de stat şi societăţilor comerciale cu capital integral sau majoritar de stat, urmează a se ţine cont de faptul că, unele din entităţile economice nu au fost supuse monitorizării financiare pentru semestrul I al anului 2015, inclusiv trimestrul II, 2016. În acest sens, întru neadmiterea distorsionării datelor, evoluţia veniturilor din vînzări şi a costurilor şi cheltuielilor va fi analizată luînd în calcul baza comparabilă a entităţilor economice, ce nu include, pentru semestrul I al anului 2016, inclusiv trimestrul II, 2016, valoarea indicatorilor de rezultat a întreprinderilor de stat, care în perioada similară a anului 2015, fie nu au prezentat raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” fie nu au fost incluse în sfera de cuprindere a cercetării. Totodată, atragem atenția că Întreprinderea de Stat pentru Silvicultură „Glodeni”, Î.S. „Vamservinform” și Î.S. „Centru Republican de Pedologie Aplicată” fie nu au fost incluse în sfera de cercetare fie nu au prezentat raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” pentru trimestrul II al anului 2016, iar S.A. „Rețele Electrice de Distribuție Nord” - pentru trimestrul I al anului 2016, motiv din care evoluția veniturilor din vînzări şi a costurilor şi cheltuielilor întreprinderilor de stat și societăților comerciale pentru semestrul I al anului 2016 și trimestrul II, 2016 va fi analizată luînd în calcul baza comparabilă.

1. ***Monitoringul financiar al activităţii economico-financiare a întreprinderilor de stat***

Conform datelor cumulate ale raportului „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” generalizat, pentru trimestrul I și trimestrul II al anului 2016, generalizat, întreprinderile de stat au înregistrat venituri din vînzări aferente activităţii desfăşurate în 6 luni ale anului 2016 în mărime de 3326,4 mil. lei. Conform bazei comparabile, valoarea veniturilor din vînzări încasate de întreprinderile de stat este de 3279,7 mil. lei, cu 158,3 mil. lei mai mare faţă de semestrul I al anului 2015. Majorarea respectivă, a fost generată în mare parte, de creşterea cu peste 1,0 mil. lei a veniturilor din vînzări a unor întreprinderi (25 entități), în tabelul 2.1 fiind prezentate 10 întreprinderi de stat cu cele mai mari majorări ale veniturilor din vînzări în perioada analizată.

Tabelul 2.1

***Întreprinderile de stat cu cele mai mari majorări ale veniturilor din vînzări,***

***în perioada semestrului I al anului 2016***

(mil. lei)

|  |  |  |
| --- | --- | --- |
| ***Nr.*** | ***Denumirea întreprinderii*** | ***Majorarea faţă de semestrul I, 2015*** |
| **1.** | Î.S. „Moldelectrica” | 117,4 |
| **2.** | Î.S. Compania Aeriană „Air Moldova” | 78,9 |
| **3.** | Î.S. „Centrul Resurselor Informaționale de Stat „Registru” | 46,9 |
| **4.** | Î.S. „Aeroportul Internațional Mărculești” | 21,7 |
| **5.** | Î.S. „Poșta Moldovei” | 17,7 |
| **6.** | Î.S. „Institutul de Tehnică Agricolă „Mecagro” | 11,0 |
| **7.** | Î.S. „Serviciul Asistență Beneficiari la Obiectele Sociale” | 7,5 |
| **8.** | Î.S. „Centrul Național pentru Frecvențe Radio” | 5,4 |
| **9.** | Î.S. pentru Silvicultură „Chișinău” | 3,4 |
| **10.** | Î.S. „Camera Înregistrării de Stat” | 3,0 |

În baza datelor tabelului 2.1 se enunţă că, majorarea veniturilor din vînzări a fost condiţionată, în mare parte, de creşterea valorică (cu 117,4 mil. lei) a veniturilor din vînzări la Î.S. „Moldelectrica”. Totodată, majorări considerabile, comparativ cu perioada corespunzătoare a anului precedent, s-au înregistrat şi la Î.S. Compania Aeriană „Air Moldova” (cu 78,9 mil. lei) şi la Î.S. „Centrul Resurselor Informaționale de Stat „Registru” (cu 46,9 mil. lei).

Efectul pozitiv al majorărilor prenotate a fost parţial afectat de diminuarea cu 190,7 mil. lei a veniturilor din vînzări la 66 întreprinderi de stat. Totodată, din numărul total acestora 19 întreprinderi de stat au înregistrat diminuări ale veniturilor din vînzări mai mari de 1 milion lei, dintre acestea evidenţiindu-se: Î.S. „Calea Ferată din Moldova” (cu 123,5 mil. lei), Î.S. Editura „Universul” (cu 8,1 mil. lei), Î.S. pentru Silvicultura „Hîncești-Silva” (cu 6,4 mil.lei), Î.S. „Combinatul Poligrafic” (cu 5,5 mil. lei), Î.S. „Rusca” (cu 4,4 mil. lei) şi Î.S. „Stațiunea Tehnologică pentru Irigare Chișinău” (cu 3,9 mil. lei).

Micşorarea veniturilor din vînzări, la întreprinderile de stat respective, comparativ cu perioada corespunzătoare a anului precedent, poate condiţiona micşorarea taxei pe valoarea adăugată încasată în bugetul de stat cu circa 38,1 mil. lei, fapt ce reprezintă un risc fiscal pentru bugetul public naţional.

În ceea ce priveşte structura veniturilor din vînzări pe ramuri ale economiei naţionale, este necesar de menţionat că majoritatea acestora (49,5% - 1646,4 mil. lei) s-a încasat din activitatea întreprinderilor de stat administrate de Ministerul Transporturilor şi Infrastructurii Drumurilor (vezi tabelul 2.2).

Tabelul 2.2

***Cele mai mari venituri din vînzări ale întreprinderilor de stat în semestrul I, 2016***

***grupate pe autorităţi ale administraţiei publice centrale***

|  |  |  |  |
| --- | --- | --- | --- |
| ***Nr.*** | ***Fondator*** | ***Valoarea***  ***veniturilor din vînzări (mil. lei)*** | ***Ponderea***  ***(%)*** |
| **1.** | Ministerul Transporturilor şi Infrastructurii Drumurilor | 1646,4 | 49,5 |
| **2.** | Ministerul Tehnologiei Informaţiei şi Comunicaţiilor | 574,5 | 17,3 |
| **3.** | Ministerul Economiei | 441,1 | 13,3 |
| **4.** | Agenţia „Moldsilva” | 121,3 | 3,6 |
| **5.** | Agenţia Relaţii Funciare şi Cadastru | 82,4 | 2,5 |
| **6.** | Ministerul Afacerilor Interne | 76,0 | 2,3 |
| **7.** | Ministerul Agriculturii și Industriei Alimentare | 67,5 | 2,0 |
| **8.** | Ministerul Culturii | 55,7 | 1,7 |
| **9.** | Ministerul Dezvoltării Regionale și Construcțiilor | 45,3 | 1,4 |

Totodată, 17,3% (574,5 mil. lei) din veniturile din vînzări totale constituie veniturile din vînzări ale întreprinderilor de stat administrate de Ministerul Tehnologiei Informaţiei şi Comunicaţiilor, iar 13,3% (441,1 mil. lei) revine veniturilor din vînzări ale întreprinderilor de stat administrate de Ministerul Economiei. Din cele 9 autorităţi prezentate în tabel, ponderi mai mici au fost înregistrate la veniturile din vînzări obţinute de întreprinderile din administrarea Ministerului Agriculturii și Industriei Alimentare – 2,0% (67,5 mil. lei), Ministerului Culturii – 1,7% (55,7 mil. lei) şi Ministerului Dezvoltării Regionale și Construcțiilor – 1,4% (45,3 mil. lei).

Avînd în vedere că raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” se prezintă pe trimestre separate, remarcăm că în trimestrul II al anului 2016 întreprinderile de stat au înregistrat venituri totale în cuantum de 1887,4 mil. lei. Din valoarea acestora, veniturile din vînzări constituie 1846,5 mil. lei, iar alte venituri din activitatea operaţională – 40,9 mil. lei.

Potrivit bazei comparabile, valoarea veniturilor din vînzări înregistrate în trimestrul II, 2016 este de 1844,3 mil. lei şi s-a majorat cu 102,2 mil. lei comparativ cu perioada trimestrului II al anului 2015. În structura veniturilor din vînzări totale înregistrate de către întreprinderile de stat în trimestrul II al anului 2016, ponderea majoritară (82,2% - 1517,2 mil. lei) a revenit veniturilor obţinute din prestarea serviciilor (vezi figura 2.1.). Valoarea totală a veniturilor din prestarea serviciilor include venituri încasate din serviciile prestate populaţiei – 914,4 mil. lei şi din cele prestate întreprinderilor – 602,8 mil. lei.

Venit din vînzări

1846,5 mil.lei

***Figura 2.1. Structura veniturilor din vînzări ale întreprinderilor de stat,***

***în trimestrul II al anului 2016***

Totodată, în structura veniturilor din vînzări, veniturile încasate din vînzarea produselor deţin ponderea de 12,2% sau 225,1 mil. lei, iar veniturile din locaţiune au constituit 3,4% sau 63,6 mil. lei. De asemenea, din vînzarea mărfurilor s-au încasat venituri în mărime de 37,9 mil. lei (2,1%), valoarea acestora fiind constituită din venituri din vînzarea mărfurilor cu amănuntul (18,7 mil. lei) şi venituri din vînzarea mărfurilor cu ridicata (19,2 mil. lei). Cele mai mici venituri, comparativ cu cele menţionate anterior s-au înregistrat la veniturile din contractele de construcţie (0,1% - 2,7 mil. lei).

În condiţiile în care, veniturile din prestarea serviciilor deţin ponderea majoritară în volumul total al veniturilor din vînzări, s-a considerat necesară analiza structurii acestora în trimestrul II al anului 2016.

Astfel, majoritatea veniturilor din prestarea serviciilor (65,8% - 998,1 mil. lei) sunt constituite din veniturile din prestarea serviciilor de transport şi de depozitare (vezi tabelul 2.3). Ponderi considerabile au revenit veniturilor din prestarea serviciilor de informaţii şi comunicaţii - 16,3% (246,8 mil. lei), urmate de veniturile din prestarea serviciilor de producţie şi furnizare a energiei electrice şi termice, gaze, apă caldă şi aer condiţionat – 8,5% (128,4 mil. lei), din activităţi profesionale, ştiinţifice şi tehnice – 2,9% (43,4 mil. lei) şi din activităţi de servicii administrative şi activităţi de servicii suport – 2,6% (40,2 mil. lei).

Tabelul 2.3

***Structura veniturilor din prestarea serviciilor ale întreprinderilor de stat,***

***în trimestrul II al anului 2016***

|  |  |  |  |
| --- | --- | --- | --- |
| ***Nr.*** | ***Componente*** | ***Valoarea***  ***(mil. lei)*** | ***Ponderea***  ***(%)*** |
| **1.** | Agricultură, silvicultură şi pescuit | 4,3 | 0,3 |
| **2.** | Industria prelucrătoare | 0,6 | 0,04 |
| **3.** | Producţia şi furnizarea de energie electrică şi termică, gaze, apă caldă şi aer condiţionat | 128,4 | 8,5 |
| **4.** | Distribuţia apei, salubritate, gestionarea deşeurilor, activităţi de decontaminare | 0,02 | 0,001 |
| **5.** | Construcţii | 5,0 | 0,3 |
| **6.** | Comerţ cu ridicata şi cu amănuntul; întreţinerea şi repararea autovehiculelor şi a motocicletelor | 0,04 | 0,003 |
| **7.** | Transport şi depozitare | 998,1 | 65,8 |
| **8.** | Hoteluri şi restaurante | 6,7 | 0,4 |
| **9.** | Informaţii şi comunicaţii | 246,8 | 16,3 |
| **10.** | Tranzacţii imobiliare | 2,1 | 0,1 |
| **11.** | Activităţi profesionale, ştiinţifice şi tehnice | 43,4 | 2,9 |
| **12.** | Activităţi de servicii administrative şi activităţi de servicii suport | 40,2 | 2,6 |
| **13.** | Administraţie publică şi apărare; asigurări sociale obligatorii | 18,2 | 1,2 |
| **14.** | Învăţămînt | 6,7 | 0,4 |
| **15.** | Sănătate şi asistenţă socială | 10,2 | 0,7 |
| **16.** | Activităţi culturale şi de agrement | 5,6 | 0,4 |
| **17.** | Alte activităţi de servicii | 0,84 | 0,056 |
|  | **Total** | **1517,2** | **100** |

De altfel, ponderi minime s-au înregistrat în contul veniturilor încasate în domeniul distribuției apei, salubritate, gestionarea deșeurilor, activității de decontaminare – 0,001% (0,02 mil. lei), din prestarea serviciilor în domeniul comerţului cu ridicata şi cu amănuntul, întreţinerii şi reparării autovehiculelor şi a motocicletelor - 0,003% (0,04 mil. lei), serviciilor în domeniul industriei prelucrătoare - 0,04% (0,6 mil. lei), precum și din prestarea altor servicii – 0,056% (0,84 mil. lei).

Pe lîngă acestea, se enunţă că în trimestrul II al anului 2016, întreprinderile de stat au suportat un cost de procurare pentru mărfurile vîndute în mărime totală de 29,1 mil. lei.

Suplimentar, se remarcă că potrivit datelor cumulate ale raportului „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” generalizat, întreprinderile de stat aveau înregistrate costuri şi cheltuieli aferente activităţii desfăşurate în 6 luni ale anului 2016 în sumă de 3545,5 mil. lei. Potrivit bazei comparabile, mărimea costurilor şi cheltuielilor înregistrate este de 3509,0 mil. lei, cu 40,4 mil. lei mai mult comparativ cu semestrul I al anului precedent.

De asemenea, potrivit datelor raportului „Cercetare statistică trimestrială Nr. 5-CI „Consumurile, cheltuielile şi investiţiile întreprinderii”, în trimestrul II al anului 2016, întreprinderile de stat aveau înregistrate costuri şi cheltuieli în valoare de 1865,1 mil. lei. Potrivit bazei comparabile, întreprinderile au înregistrat în trimestrul II, 2016 costuri şi cheltuieli în mărime de 1862,2 mil. lei, acestea fiind cu 17,6 mil. lei mai mici faţă de valoarea înregistrată în perioada analogică a anului precedent.

Similar structurii veniturilor din vînzări, dat fiind faptul că raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” se prezintă de către entități pe trimestre separate, structura costurilor și cheltuielilor va fi analizată conform datelor trimestrului II al anului 2016. Astfel, în structura costurilor şi cheltuielilor înregistrate în trimestrul II al anului curent, ponderea majoritară (34,1% - 636,3 mil. lei) a revenit cheltuielilor cu personalul, acestea incluzînd contribuţiile privind asigurările sociale de stat şi primele de asigurare obligatorie de asistenţă medicală (vezi figura 2.2).

***Figura 2.2. Structura costurilor şi cheltuielilor întreprinderilor de stat,***

***în trimestrul II al anului 2016***

De asemenea, în trimestrul II, 2016, întreprinderile de stat au suportat costuri şi cheltuieli aferente serviciilor prestate de terţi în mărime de 509,4 mil. lei (27,3% din total costuri şi cheltuieli), dintre care 16,2 mil. lei reprezintă costurile şi cheltuielile pentru serviciile de transport, 6,0 mil. lei – pentru cele de comunicaţii, 0,7 mil. lei – pentru prelucrarea materiei prime proprii.

O altă pondere semnificativă (23,0% - 429,4 mil. lei) a revenit costurilor şi cheltuielilor materiale. Din cuantumul acestora, cheltuielile privind materiile prime, materialele, semifabricatele procurate şi piesele de schimb utilizate au înregistrat 161,2 mil. lei, costurile şi cheltuielile aferente combustibilului – 193,4 mil. lei.

Totodată, amortizarea activelor imobilizate a constituit 7,2% din total costuri şi cheltuieli (134,8 mil. lei), iar ponderea altor costuri şi cheltuieli din activitatea operaţională reprezintă 8,4% (155,2 mil. lei), din valoarea cărora, costurile şi cheltuielile aferente locaţiunii (arendei) constituie 55,3 mil. lei, iar costurile şi cheltuielile privind dobînzile pentru credite bancare şi împrumuturi – 32,4 mil. lei.

Adiţional, se enunţă că din cuantumul total de 1865,1 mil. lei a costurilor şi cheltuielilor suportate de către întreprinderile de stat în trimestrul II, 2016, costurile şi cheltuielile aferente activităţii agricole constituie 24,8 mil. lei, iar ponderea majoritară în structura acestora (51,2% - 12,7 mil. lei) a revenit costurilor şi cheltuielilor producției vegetale (vezi figura 2.3).

***Figura 2.3. Structura costurilor şi cheltuielilor aferente activităţii agricole***

***a întreprinderilor de stat în trimestrul II, 2016***

Totodată, cheltuielile aferente prestării serviciilor agricole au înregistrat 33,5% (8,3 mil.lei), iar cele privind producţia animalieră–15,3% (3,8 mil. lei).

Pe lîngă acestea, se remarcă că la finele trimestrului II al anului gestionar, întreprinderile de stat deţineau stocuriîn mărime de 1392,1 mil. lei, fiind cu 18,6 mil. lei mai mari faţă de începutul trimestrului analizat. Ponderea majoritară, atît la începutul trimestrului II al anului 2016 (50,6% - 694,2 mil. lei), cît şi la finele acestuia (50,2% - 699,1 mil. lei) a revenit stocurilor de materiale (vezi figura 2.4 şi 2.5). Totodată, valoarea stocurilor respective s-a majorat cu 4,9 mil. lei, iar ponderea acestora s-a diminuat cu 0,4 p.p.

***Figura 2.4. Structura stocurilor Figura 2.5. Structura stocurilor***

***întreprinderilor de stat la 01.04.2016 întreprinderilor de stat la 30.06.2016***

O altă pondere semnificativă (16,8% - 234,3 mil. lei) la finele trimestrului II, 2016 s-a înregistrat la stocurile de mărfuri, care s-a majorat cu 0,8 p.p. sau cu 14,7 mil. lei comparativ cu începutul trimestrului II al anului curent.

De asemenea, stocurile de produse constituie 15,7% (218,9 mil. lei) din total stocuri şi s-au diminuat cu 0,7 p.p. sau cu 6,9 mil. lei faţă de situaţia din 01.04.2016, iar stocurilor producţiei în curs de execuţie le-a revenit ponderea de 12,1% (168,0 mil. lei) şi s-a majorat cu 0,2 p.p. sau cu 4,7 mil. lei faţă de începutul trimestrului II al anului curent.

Totodată, valoarea obiectelor de mică valoare şi scurtă durată s-a majorat cu 2,9 mil. lei, la data raportării acestea constituind 4,6% - 64,0 mil. lei din cuantumul total al stocurilor. În partea ce ţine de valoarea activelor biologice circulante, se enunţă că acestea deţin ponderea minoritară în total stocuri (0,6% - 7,8 mil. lei) şi comparativ cu începutul trimestrului II al anului curent, s-au diminuat cu 1,7 mil. lei sau cu 0,1 p.p.

Suplimentar aspectelor economice analizate anterior, se menţionează că în conformitate cu alineatul (5), art. 12 din Legea nr. 419-XVI din 22 decembrie 2006 cu privire la datoria sectorului public, garanţiile de stat şi recreditarea de stat, Ministerul Finanţelor generalizează datele statistice cu privire la datoria publică, garanţiile de stat şi recreditarea de stat. Astfel, în temeiul Regulamentului privind raportarea datoriei sectorului public, aprobat prin Hotărîrea Guvernului nr. 1136 din 18 octombrie 2007 cu privire la unele măsuri de executare a Legii nr. 419-XVI din 22 decembrie 2006 cu privire la datoria sectorului public, garanţiile de stat şi recreditarea de stat, a fost generalizată informaţia privind împrumuturile interne şi externe ale agenţilor economici monitorizaţi, care sunt contractate pe un termen de un an şi mai mare.

Prin urmare, potrivit informaţiei privind datoriile întreprinderilor de stat beneficiare de credite recreditate din surse interne şi externe acordate prin intermediul Ministerului Finanţelor, la situaţia din 30 iunie 2016, Î.S. „Moldtranselectro” dispune de datorii pe împrumuturi recreditate din surse interne faţă de Ministerul Finanţelor, în mărime de 37,3 mil. lei şi din surse externe şi proiecte investiţionale în valoare de 1,74 mil. dolari SUA (34,62 mil. lei), iar Î.S. „Moldelectrica” a înregistrat datorii privind împrumuturile recreditate din surse externe şi proiecte investiţionale în valoare de 15,52 mil. dolari SUA (308,33 mil. lei).

Totodată, Î.S. „Moldtranselectro” are datorie pe împrumutul extern acordat sub garanţia statului în mărime de 0,86 mil. dolari SUA (17,15 mil. lei).

Concomitent, în baza datelor privind fluxul şi soldul împrumuturilor interne în sectorul public, întreprinderile de stat, care au contractat credite de la băncile comerciale pe o perioadă de un an şi mai mare, au înregistrat, la situația din 30.06.2016, un sold al împrumuturilor în mărime totală de 768,99 mil. lei, dintre care 3,53 mil. lei constituie suma restantă ce nu a fost achitată conform contractelor încheiate (stoc de arierate).

Tabelul 2.4

***Informaţia privind soldul împrumuturilor interne***

***a întreprinderilor de stat la situația din 30.06.2016***

(mil. lei)

|  |  |  |  |
| --- | --- | --- | --- |
| ***Nr.*** | ***Debitorul*** | ***Sold la situația din 30.06.2016*** | ***Stoc***  ***de arierate*** |
| **1.** | Î.S. Specializată de Executare a Lucrărilor de Explozie „INMEX” | 1,8 | - |
| **2.** | Î.S. „Rusca” | 0,1 | - |
| **3.** | Î.S. „Centrul Resurselor Informaționale de Stat „Registru” | 108,2 | - |
| **4.** | Î.S. Staţiunea Tehnologico- Experimentală „Bălți” | 1,5 | - |
| **5.** | Î.S. Compania Aeriană „AIR Moldova” | 327,1 | 0,03 |
| **6.** | Î.S. Staţiunea Didactică Experimentală „Chetrosu” | 0,1 | 0,1 |
| **7.** | Î.S. Staţiunea Didactică Experimentală „Criuleni” | 0,35 | - |
| **8.** | Î.S. pentru cercetarea în selecţie şi hibridarea suinelor „Moldsuinhibrid” | 0,54 | 0,1 |
| **9.** | Î.S. Nodul Hidroenergetic „Costeşti” | 2,5 | - |
| **10.** | Î.S. „Calea Ferată din Moldova” | 234,1 | - |
| **11.** | Î.S. Editura „Universul” | 6,1 | 2,7 |
| **12.** | Î.S. „Fabrica de Sticlă din Chişinău” | 68,3 | 0,2 |
| **13.** | Î.S. Firma Editorial-Poligrafică „Tipografia Centrală” | 18,3 | 0,4 |
|  | **Total** | **768,99** | **3,53** |

După cum se observă din datele tabelului 2.4, cele mai mari împrumuturi s-au înregistrat la Î.S. Compania Aeriană „AIR Moldova” – 327,1 mil. lei, Î.S. „Calea Ferată din Moldova” – 234,1 mil. lei, Î.S. „Centrul Resurselor Informaționale de Stat „Registru” – 108,2 mil. lei şi Î.S. „Fabrica de Sticlă din Chişinău” – 68,3 mil. lei.

Neachitarea obligaţiilor faţă de instituţiile financiare pe creditele interne şi externe, precum şi cele acordate sub garanţia statului devine obligaţiune convenţională de stat, fapt ce creează o situaţie dificilă privind independenţa financiară a entităţilor economice. Totodată, neachitarea acestor obligaţiuni generează *riscul financiar de stingere din contul surselor bugetului de stat*.

***III. Monitoringul financiar al activităţii economico-financiare a societăţilor comerciale cu capital integral sau majoritar de stat***

Efectuînd analiza economico-financiară a societăţilor comerciale cu capital integral sau majoritar de stat (în continuare – societăţi pe acţiuni) în baza datelor cumulate din raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” pentru trimestrul I și trimestrul II al anului 2016, s-a constatat că, agenţii economici au obţinut în semestrul I al anului 2016 venituri din vînzări în mărime de 6715,6 mil. lei. Conform bazei comparabile veniturile din vînzări constituie 6628,7 mil. lei, majorîndu-se per total, cu 230,7 mil. lei faţă de semestrul I al anului 2015.

Din numărul total al societăților pe acțiuni, conform bazei comparabile, la 19 societăți pe acțiuni sau 61,3% veniturile din vînzări s-au majorat cu 1058,2 mil. lei. Majorarea respectivă, a fost generată în mare parte, de majorarea cu peste 1,0 mil. lei a veniturilor din vînzări a unor societăţi pe acţiuni (13 entități), în tabelul 3.1 fiind prezentate 10 societăţi pe acţiuni cu cele mai mari majorări ale veniturilor din vînzări în perioada analizată.

Tabelul 3.1

***Societăţile pe acţiuni cu cele mai mari majorări ale veniturilor din vînzări,***

***în semestrul I al anului 2016***

(mil. lei)

|  |  |  |
| --- | --- | --- |
| ***Nr.*** | ***Denumirea societății*** | ***Majorarea faţă de semestrul I, 2015*** |
| **1.** | S.A. „Tutun- CTC” | 29,3 |
| **2.** | S.A. „Moldtelecom” | 18,7 |
| **3.** | S.A. „Institutul de Cercetări Științifice „Rif-Acvaaparat” | 16,2 |
| **4.** | S.A. „Combinatul de vinuri Cricova” | 13,4 |
| **5.** | S.A. „Drumuri Strășeni” | 6,4 |
| **6.** | S.A. „Franzeluța” | 6,1 |
| **7.** | S.A. „Barza Albă” | 4,0 |
| **8.** | S.A. „Floare-Carpet” | 4,0 |
| **9.** | S.A. „Drumuri Soroca” | 3,8 |
| **10.** | S.A. ”Drumuri Cahul” | 2,8 |

Respectiv, se denotă că cea mai mare majorare a veniturilor din vînzări a fost înregistrată de către S.A. „Tutun-CTC” (cu 29,3 mil. lei), S.A. „Moldtelecom” (cu 18,7 mil. lei), S.A. „Institutul de Cercetări Științifice „Rif-Acvaaparat” (cu 16,2 mil. lei), S.A. „Combinatul de Vinuri Cricova” (cu 13,4 mil. lei).

Totodată, din totalul majorării veniturilor din vînzări, suma de 947,0 mil. lei a fost obținută în rezultatul activității economico-financiare a S.A. „Furnizarea Energiei Electrice Nord” nou create potrivit Hotărîrii Guvernului nr. 172 din 5 aprilie 2015 privind inițierea reorganizării unor societăți pe acțiuni din contul patrimoniului S.A. „Rețele Electrice de Distribuție Nord” și S.A. „Rețele Electrice de Distribuție Nord-Vest”. Societatea nou creată a fost înregistrată la Î.S. „Camera Înregistrării de Stat” în luna iulie a anului 2015 cu capital social în mărime de 30,0 mii lei. Această situație a influențat totodată la micșorareaveniturilor din vînzări ale S.A. „Rețele Electrice de Distribuție Nord” și S.A. „Rețele Electrice de Distribuție Nord-Vest”.

Efectul pozitiv al majorărilor menţionate a fost parţial afectat de diminuarea cu 827,5 mil. lei a veniturilor din vînzări la 12 societăţi pe acţiuni, fapt care a condiționat micșorarea taxei pe valoarea adăugată încasată în bugetul de stat cu circa 165,5 mil. lei și prezintă un *risc fiscal pentru bugetul de stat.* Totodată, din numărul total al acestora, 8 societăţi pe acţiuni au înregistrat micșorări ale veniturilor din vînzări mai mari de 1 milion lei, şi anume: S.A. „EnergoCom” (cu 269,8 mil. lei), S.A. „Metalferos” (cu 244,3 mil. lei), S.A. „Red Nord-Vest” (cu 166,0 mil. lei), S.A. „Termoelectrica” (cu 101,0 mil. lei), S.A. „Răut” (cu 20,6 mil.lei), S.A. „CET Nord” (cu 14,9 mil. lei), S.A. „SanfarmPrim” (cu 6,5 mil. lei) și S.A. „Drumuri Edineţ” (cu 3,0 mil. lei) .

Efectuînd, în continuare, analiza structurii veniturilor din vînzări în semestrul I, 2016 pe ramuri ale economiei naţionale, se menţionează că, ponderea majoritară, de 71,8%, este deţinută de către veniturile societăţilor pe acţiuni din administrarea Ministerului Economiei. Totodată, 16,98% din totalul veniturilor din vînzări ale societăţilor pe acţiuni se atribuie veniturilor societăţilor administrate de Agenţia Proprietăţii Publice (şi anume S.A. „Moldtelecom”), 7,1% - veniturilor societăţilor din subordinea Ministerului Agriculturii şi Industriei Alimentare, iar 3,1% - veniturilor entităţilor din administrarea Ministerului Transporturilor şi Infrastructurii Drumurilor.

Tabelul 3.2

***Veniturile din vînzări ale societăţilor pe acţiuni în semestrul I, 2016,***

***grupate pe autorităţi ale administraţiei publice centrale***

|  |  |  |  |
| --- | --- | --- | --- |
| ***Nr.*** | ***Acționar majoritar*** | ***Valoarea***  ***veniturilor din vînzări (mil. lei)*** | ***Ponderea***  ***(%)*** |
| **1.** | Ministerul Economiei | 4821,9 | 71,8 |
| **2.** | Agenţia Proprietăţii Publice | 1141,2 | 16,98 |
| **3.** | Ministerul Agriculturii şi Industriei Alimentare | 473,6 | 7,1 |
| **4.** | Ministerul Transporturilor şi Infrastructurii Drumurilor | 211,5 | 3,1 |
| **5.** | Ministerul Sănătăţii | 65,8 | 1,0 |
| **6.** | Ministerul Culturii | 1,6 | 0,02 |
|  | **Total** | **6715,6** | **100** |

Totodată, conform datelor tabelului 3.2, se observă că, cele mai mici ponderi ale veniturilor din vînzări sunt deţinute de veniturile S.A. „Moldova-Film” din administrarea Ministerului Culturii – 0,02%, precum şi a S.A. „SanfarmPrim” administrată de Ministerul Sănătății – 1,0% din total venituri din vînzări.

De asemenea, avînd în vedere că raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” se prezintă pe trimestre separate, se remarcă că în trimestrul II al anului 2016 societățile pe acțiuni au înregistrat venituri totale în sumă de 2892,3 mil. lei, inclusiv: 2862,7 mil. lei – venituri din vînzări şi 29,6 mil. lei – alte venituri din activitatea operaţională.

Respectiv, în conformitate cu datele figurii 3.1, se constată că ponderea majoritară în totalul veniturilor din vînzări în trimestrul II, 2016 ale societăţilor pe acţiuni este deţinută de veniturile din vînzarea mărfurilor – 43,4% (sau 1243,6 mil. lei), din volumul total al acestora, veniturile din vînzarea mărfurilor cu amănuntul constituind 423,2 mil. lei, iar din vînzarea mărfurilor cu ridicata – 820,4 mil. lei.

***Figura 3.1. Structura veniturilor din vînzări ale societăţilor pe acţiuni,***

***în trimestrul II al anului 2016***

Veniturile din vînzarea produselor constituie 25,4% (sau 725,6 mil. lei) din total venituri din vînzări, iar veniturile din prestarea serviciilor deţin cota de 29,2% (sau 837,3 mil. lei). Din valoarea totală a veniturilor din prestarea serviciilor, 510,9 mil. lei reprezintă veniturile din serviciile prestate întreprinderilor, iar 326,4 mil. lei – veniturile din serviciile prestate populaţiei.

Suplimentar celor expuse anterior, menţionăm că veniturile din contractele de construcţii alcătuiesc 46,2 mil. lei sau 1,6% în totalul veniturilor din vînzări, iar veniturile din locaţiune (arendă) – 10,0 mil. lei sau 0,4 la sută.

De asemenea, în vederea studierii aprofundate a veniturilor din vînzări ale societăţilor pe acţiuni, este analizată structura detaliată a veniturilor din prestarea serviciilor pentru trimestrul II, 2016. Astfel, potrivit datelor prezentate în tabelul 3.3, se constată că, în structura veniturilor din prestarea serviciilor predomină veniturile din prestarea serviciilor de informaţii şi comunicaţii – 67,1% (sau 561,9 mil. lei). O pondere semnificativă este deţinută, de asemenea, de veniturile din prestarea serviciilor de producere și furnizare de energie electrică şi termică, gaze, apă caldă – 23,5% (sau 196,6 mil. lei).

Concomitent, ponderile minoritare sunt deţinute de veniturile din activităţi de servicii administrative şi activităţi de servicii suport – 0,04% sau 0,4 mil. lei, veniturile din activităţi hoteliere și restaurante – 0,1% (sau 0,6 mil. lei) și veniturile din activități profesionale, științifice și tehnice – 0,1% (sau 1,2 mil.lei).

Tabelul 3.3

***Structura veniturilor din prestarea serviciilor ale societăţilor pe acţiuni,***

***în trimestrul II al anului 2016***

|  |  |  |  |
| --- | --- | --- | --- |
| ***Nr.*** | ***Componente*** | ***Valoarea***  ***(mil. lei)*** | ***Ponderea***  ***(%)*** |
| **1.** | Industria prelucrătoare | 1,7 | 0,2 |
| **2.** | Producţia şi furnizarea de energie electrică şi termică, gaze, apă caldă | 196,6 | 23,5 |
| **3.** | Construcţii | 63,6 | 7,6 |
| **4.** | Transport şi depozitare | 4,9 | 0,56 |
| **5.** | Hoteluri şi restaurante | 0,6 | 0,1 |
| **6.** | Informaţii şi comunicaţii | 561,9 | 67,1 |
| **7.** | Tranzacţii imobiliare | 1,4 | 0,2 |
| **8.** | Activităţi profesionale, ştiinţifice şi tehnice | 1,2 | 0,1 |
| **9.** | Activităţi de servicii administrative şi activităţi de servicii suport | 0,4 | 0,04 |
| **10.** | Activităţi culturale şi de agrement | 5,0 | 0,6 |
|  | **Total** | **837,3** | **100** |

Totodată, este de menţionat că pentru mărfurile vîndute în trimestrul II al anului curent, societăţile pe acţiuni au suportat un cost de procurare al acestora în mărime de 1202,9 mil. lei.

În continuare, analizînd datele cumulative din raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” pentru trimestrul I și trimestrul II al anului 2016, se constată că, la data de 30 iunie 2016, societățile pe acțiuni aveau înregistrate costuri şi cheltuieli aferente activităţii desfăşurate în 6 luni ale anului 2016 în sumă de 3965,9 mil. lei. Potrivit bazei comparabile, mărimea costurilor şi cheltuielilor înregistrate este de 3895,6 mil. lei şi s-au micșorat cu 296,0 mil. lei faţă de semestrul I al anului 2015.

Potrivit datelor raportului „Cercetare statistică trimestrială Nr. 5-CI „Consumurile, cheltuielile şi investiţiile întreprinderii”, în trimestrul II al anului gestionar, societățile pe acțiuni aveau înregistrate costuri şi cheltuieli în valoare de 1721,1 mil. lei, cu 218,3 mil. lei mai puțin faţă de valoarea înregistrată în trimestrul II al anului precedent.

Similar structurii veniturilor din vînzări, dat fiind faptul că raportul „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” se prezintă de către entități pe trimestre separate, structura costurilor și cheltuielilor va fi analizată conform datelor trimestrului II al anului 2016.

Astfel, din totalul costurilor şi cheltuielilor societăților pe acțiuni aferente trimestrului II al anului curent, 42,3% (sau 727,6 mil. lei) revine costurilor şi cheltuielilor materiale (figura 3.2), din valoarea totală a acestora, pentru procurarea materiilor prime, materialelor, semifabricatelor şi pieselor de schimb fiind cheltuite 621,8 mil. lei, iar pentru combustibil – 29,7 mil. lei.

***Figura 3.2. Structura costurilor şi cheltuielilor societăţilor pe acţiuni,***

***în trimestrul II al anului 2016***

O pondere semnificativă – 19,7% (sau 339,7 mil. lei) a revenit cheltuielilor cu personalul, acestea incluzînd şi contribuţii ale asigurărilor sociale de stat şi prime de asigurare obligatorie de asistenţă medicală. Totodată, amortizarea activelor imobilizate a constituit 17,6% (sau 302,8 mil. lei) din total costuri şi cheltuieli, iar serviciile prestate de terţi au generat costuri şi cheltuieli în proporţie de 9,7% (sau 167,1 mil. lei). Din volumul total al costurilor şi cheltuielilor aferente serviciilor prestate de terţi, pentru serviciile de transport s-au cheltuit 22,9 mil. lei, pentru serviciile de comunicaţii – 9,2 mil. lei, pentru serviciile de prelucrare a materiei prime proprii – 0,3 mil. lei.

De asemenea, ponderea altor costuri şi cheltuieli din activitatea operaţională a constituit 10,7% din total costuri şi cheltuieli (sau 183,9 mil. lei). Din cuantumul total al acestora, costurile şi cheltuielile privind locaţiunea au constituit 7,6 mil. lei, iar cele privind dobînzile pentru credite bancare şi împrumuturi – 25,0 mil. lei

Concomitent, la 30 iunie 2016, în contabilitatea societăţilor pe acţiuni au fost înregistrate stocuri în sumă de 1054,4 mil. lei, cu 41,0 mil. lei mai puțin faţă de începutul trimestrului de gestiune.

Totodată, în componenţa stocurilor, ponderea majoritară, atît la începutul trimestrului II al anului curent (43,7% sau 478,4 mil. lei), cît şi la sfîrşitul acestuia (43,9% sau 462,9 mil.lei) a revenit stocurilor de materiale (figura 3.3 şi 3.4). Stocurile produselor au constituit 25,9% din total stocuri (sau 273,5 mil. lei), iar stocurile producţiei în curs de execuţie – 21,8% (sau 229,8 mil. lei).

Ponderea minoritară în structura stocurilor societăţilor pe acţiuni a revenit obiectelor de mică valoare şi scurtă durată – 1,8% (sau 18,7 mil. lei), situaţie similară şi la începutul trimestrului de gestiune.

***Figura 3.3. Structura stocurilor Figura 3.4. Structura stocurilor***

***societăţilor pe acţiuni la 01.04.2016 societăţilor pe acţiuni la 30.06.2016***

Pe lîngă acestea, se remarcă faptul că, micșorarea valorică a stocurilor societăţilor pe acţiuni a fost generată, în mare parte de diminuarea cuantumului stocurilor de materiale (cu 15,5 mil. lei), a producţiei în curs de execuţie (cu 12,5 mil. lei), a stocurilor de produse (cu 9,6 mil. lei) şi a stocurilor de mărfuri (cu 3,9 mil. lei).

Suplimentar aspectelor economice analizate anterior, se enunţă că în conformitate cu art.12, alineat (5) din Legea nr. 419-XVI din 22 decembrie 2006, cu privire la datoria sectorului public, garanţiile de stat şi recreditarea de stat Ministerul Finanţelor generalizează datele statistice cu privire la datoria sectorului public, garanţiile de stat şi recreditarea de stat.

Astfel, în temeiul Regulamentului privind raportarea datoriei sectorului public, aprobat prin Hotărîrea Guvernului nr. 1136 din 18 octombrie 2007 cu privire la unele măsuri de executare a Legii nr. 419-XVI din 22 decembrie 2006 cu privire la datoria sectorului public, garanţiile de stat şi recreditarea de stat, au fost generalizate datele privind împrumuturile interne şi externe ale agenţilor economici monitorizaţi, care sunt contractate pe un termen de un an şi mai mare. Prin urmare, la 30 iunie 2016, faţă de Ministerul Finanţelor, S.A. „Termoelectrica” dispune de datorii pe împrumuturi recreditate din surse externe în mărime de 3,28 mil. dolari SUA (65,17 mil. lei).

Suplimentar, analizînd datele generalizate, se menţionează că, societăţile pe acţiuni, care au contractat credite de la băncile comerciale pe o perioadă de un an şi mai mare, au înregistrat, la finele trimestrului II al anului de gestiune, un stoc al împrumuturilor interne în sumă de 1128,1 mil. lei, dintre care 0,1 mil. lei constituie stocul de arierate – suma restantă ce nu a fost achitată conform contractelor încheiate (tabelul 3.4).

Tabelul 3.4

***Informaţia privind stocul împrumuturilor interne,***

***la situația din 30.06.2016, ale societăţilor pe acţiuni***

(mil. lei)

|  |  |  |  |
| --- | --- | --- | --- |
| ***Nr.*** | ***Debitorul*** | ***Stoc la 30.06.2016*** | ***Stoc***  ***de arierate*** |
| **1.** | S.A. „Termoelectrica” | 20,0 | - |
| **2.** | S.A. „Răut” | 7,9 | 0,02 |
| **3.** | S.A. „Furnizarea Energiei Electrice Nord” | 8,0 | - |
| **4.** | S.A. „Uzina de Tractoare „Tracom” | 4,5 | - |
| **5.** | S.A. „Combinatul de Vinuri Cricova” | 236,7 | - |
| **6.** | S.A. „Aqua-Prut” | 1,6 | - |
| **7.** | S.A. „Tutun-CTC | 16,2 | - |
| **8.** | S.A. „Barza Albă” | 2,1 | - |
| **9.** | S.A. „Metalferos” | 7,9 | - |
| **10.** | S.A. „Moldtelecom” | 696,4 | - |
| **11.** | S.A. „Franzeluţa” | 76,5 | - |
| **12.** | S.A. „Sanfarm Prim” | 26,5 | - |
| **13.** | S.A. „Floare-Carpet” | 0,5 | 0,08 |
| **14.** | S.A. „Red Nord-Vest” | 23,3 | - |
|  | **Total** | **1128,1** | **0,1** |

De asemenea, potrivit informaţiilor privind fluxul şi stocul împrumuturilor externe ale societăţilor pe acţiuni, S.A. „Combinatul de Vinuri „Cricova” înregistrează, la la situația din 30 iunie 2016, un sold al împrumuturilor externe în sumă de 0,06 mil. dolari SUA (1,19 mil. lei) şi S.A. „Moldtelecom” – 1,15 mil. dolari SUA (22,85 mil. lei).

1. ***Conexiunile cu sistemul bugetar***

Potrivit datelor Inspectoratului Fiscal Principal de Stat cu privire la obligaţiile fiscale (calculate, achitate şi restanţele admise), la situaţia din 30 iunie 2016, întreprinderile de stat şi societăţile pe acţiuni aveau înregistrate datorii privind impozitele şi taxele faţă de bugetul public naţional în mărime totală de 165,5 mil. lei inclusiv: datorii ale întreprinderilor de stat – 158,8 mil. lei şi datorii ale societăţilor pe acţiuni – 6,7 mil. lei.

Din valoarea totală a datoriilor întreprinderilor de stat, datoriile aferente plăţilor de bază au constituit 100,0 mil. lei, datoriile aferente penalităţilor – 55,4 mil. lei, iar datoriile privind amenzile – 3,4 mil. lei (vezi tabelul 4.1).

Tabelul 4.1

***Sinteza datoriilor întreprinderilor de stat faţă***

***de bugetul public naţional la situaţia din 30 iunie 2016***

(mil. lei)

|  |  |  |  |  |
| --- | --- | --- | --- | --- |
| ***Verigile sistemului bugetar:*** | ***Inclusiv:*** | | | **Total pe bugete** |
| **plăţi de bază** | **penalităţi** | **amenzi** |
| Bugetul de stat | 39,2 | 11,6 | 2,7 | **53,5** |
| Bugetele unităţilor administrativ-teritoriale | 9,7 | 3,0 | 0,0 | **12,7** |
| Bugetul asigurărilor sociale de stat | 46,8 | 36,0 | 0,3 | **83,1** |
| Fondurile asigurării obligatorii de asistenţă medicală | 4,3 | 4,8 | 0,4 | **9,5** |
| **TOTAL** | **100,0** | **55,4** | **3,4** | **158,8** |

Prin urmare, cele mai mari datorii privind impozitele şi taxele (83,1 mil. lei) au fost înregistrate faţă de bugetul asigurărilor sociale de stat, dintre care 46,8 mil. lei reprezintă datorii aferente plăţilor de bază. Totodată, datoriile aferente plăţilor de bază faţă de bugetul de stat constituie 39,2 mil. lei. Datorii aferente impozitelor şi taxelor se observă la fondurile asigurării obligatorii de asistenţă medicală - 9,5 mil.lei.

În partea ce ţine de societăţile pe acţiuni, din valoarea totală a datoriilor în sumă de 6,7 mil. lei, datoriile aferente plăţilor de bază au constituit 4,4 mil. lei, penalităţile – 2,3 mil. lei.

Tabelul 4.2

***Sinteza datoriilor societăţilor pe acţiuni faţă***

***de bugetul public naţional, la situaţia din 30 iunie 2016***

(mil. lei)

|  |  |  |  |
| --- | --- | --- | --- |
| ***Verigile sistemului bugetar:*** | ***Inclusiv:*** | | **Total pe bugete** |
| **plăţi de bază** | **penalităţi** |
| Bugetul de stat | 1,9 | 0,4 | **2,3** |
| Bugetele unităţilor administrativ-teritoriale | 0,5 | 0,1 | **0,6** |
| Bugetul asigurărilor sociale de stat | 1,9 | 1,4 | **3,3** |
| Fondurile asigurării obligatorii de asistenţă medicală | 0,1 | 0,4 | **0,5** |
| **TOTAL** | **4,4** | **2,3** | **6,7** |

Datoriile societăţilor pe acţiuni faţă de bugetul asigurărilor sociale de stat constituie 3,3 mil. lei, dintre care plăţi de bază – 1,9 mil. lei. De altfel, similar situaţiei întreprinderilor de stat, cele mai mici datorii ale societăţilor pe acţiuni s-au înregistrat la fondurile asigurării obligatorii de asistenţă medicală – 0,5 mil. lei.

De asemenea, conform datelor Inspectoratului Fiscal Principal de Stat cu privire la obligaţiile fiscale (calculate şi achitate), pentru semestrul I al anului gestionar, s-au înregistrat achitări de impozite şi taxe în bugetul public naţional în cuantum total de 1217,0 mil. lei, acestea cuprinzînd achitări efectuate de întreprinderile de stat – 664,7 mil. lei şi achitări efectuate de către societăţile pe acţiuni – 552,3 mil. lei.

Achitările efectuate de întreprinderile de stat au fost distribuite după cum urmează: bugetul de stat – 251,3 mil. lei; bugetele unităţilor administrativ-teritoriale – 54,8 mil. lei; bugetul asigurărilor sociale de stat – 270,4 mil. lei şi fondurile asigurării obligatorii de asistenţă medicală – 88,2 mil. lei.

***Figura 4.1. Structura achitărilor impozitelor şi taxelor în bugetul public naţional de către***

***întreprinderile de stat, pentru 6 luni ale anului 2016***

În contextul figurii 4.1 se constată că, majoritatea achitărilor (40,7%) au fost efectuate în contul bugetului asigurărilor sociale de stat, iar ponderea minoritară (8,2%) în totalul achitărilor efectuate revine plăţilor în bugetul unităţilor administrativ-teritoriale.

Cu privire la achitările societăţilor pe acţiuni în bugetul public naţional, acestea au fost transferate către bugetul de stat în mărime de 300,5 mil. lei; bugetele unităţilor administrativ–teritoriale – 37,0 mil. lei; bugetul asigurărilor sociale de stat – 162,0 mil. lei şi fondurile asigurării obligatorii de asistenţă medicală – 52,8 mil. lei.

***Figura 4.2. Structura achitărilor impozitelor şi taxelor în bugetul public naţional de către***

***societăţile pe acţiuni, pentru 6 luni ale anului 2016***

Totodată, conform legislaţiei în vigoare, entităţile beneficiază de înlesniri şi facilităţi fiscale la principalele tipuri de impozite. Astfel, pentru 6 luni ale anului 2016, *întreprinderile de stat aveau înregistrate înlesniri şi facilităţi fiscale la plata unor impozite şi taxe* în mărime de 33,476 mil. lei, inclusiv:

- 32,742 mil. lei la plata impozitului pe bunurile imobiliare, în conformitate cu prevederile art. 282, 283, 284 ale Codului Fiscal şi prevederile Legii pentru punerea în aplicare a titlului VI al Codului Fiscal nr. 1056-XIV din 16 iunie 2000;

- 0,561 mil. lei – la plata taxei pentru apă, în conformitate cu prevederile art. 306 al Codului Fiscal şi prevederile Legii pentru punerea în aplicare a titlului VIII al Codului Fiscal nr. 68 -XVI din 5 mai 2005;

- 0,002 mil. lei – la plata taxei privind amenajarea teritoriului, în conformitate cu prevederile art. 295, 296 ale Codului Fiscal şi prevederile Legii pentru punerea în aplicare a titlului VII al Codului Fiscal nr. 94 -XV din 1 aprilie 2004;

- 0,163 mil. lei – la plata taxei pentru extragerea mineralelor utile, în conformitate cu prevederile art. 319 al Codului Fiscal şi prevederile Legii pentru punerea în aplicare a titlului VIII al Codului Fiscal nr. 68 -XVI din 5 mai 2005;

- 0,008 mil. lei – la plata taxei pentru eliberarea lemnului pe picior, în conformitate cu prevederile art. 334 al Codului Fiscal şi prevederile Legii pentru punerea în aplicare a titlului VIII al Codului Fiscal nr. 68 -XVI din 5 mai 2005.

*Suma înlesnirilor şi facilităţilor fiscale acordate societăţilor pe acţiuni* la principalele tipuri de impozite constituie 0,185 mil. lei, inclusiv:

- 0,184 mil. lei – la plata impozitului pe bunurile imobiliare, în conformitate cu prevederile art. 282, 283, 284 ale Codului Fiscal şi prevederile Legii pentru punerea în aplicare a titlului VI al Codului Fiscal nr. 1056-XIV din 16 iunie 2000;

* 0,001 mil. lei – la plata taxei pentru apă, în conformitate cu prevederile art. 306 al Codului Fiscal şi prevederile Legii pentru punerea în aplicare a titlului VIII al Codului Fiscal nr. 68 -XVI din 5 mai 2005.

Suplimentar, în temeiul prevederilor art. 96, 103 şi 104 ale Codului Fiscal nr. 1163-XIII din 24 aprilie 1997, în perioada semestrului I, 2016, entităţile au efectuat livrări de mărfuri şi servicii scutite de taxa pe valoarea adăugată (TVA), livrări de mărfuri şi servicii la cota redusă a TVA şi livrări la cota „0” a TVA.

Prin urmare, *valoarea livrărilor de mărfuri, servicii la cota redusă a TVA, de care au beneficiat întreprinderile de stat* în 6 luni ale anului 2016, a constituit 5,9 mil. lei, cele mai semnificative revenind întreprinderilor din administrarea Ministerului Agriculturii şi Industriei Alimentare – 3,1 mil. lei, Ministerului Tehnologiei Informației și Comunicațiilor – 0,8 mil. lei, Agenţiei „Moldsilva” – 0,7 mil. lei şi celor din gestiunea Ministerului Transporturilor și Infrastructurii Drumurilor – 0,6 mil. lei. *Valoarea livrărilor de mărfuri şi servicii la cota redusă a TVA, efectuate de societăţile pe acţiuni* a înregistrat 257,6 mil. lei, dintre care cele mai considerabile fiind înregistrate de societăţile din administrarea Ministerului Agriculturii şi Industriei Alimentare – 211,1 mil. lei.

Livrările de mărfuri şi servicii scutite de TVA, efectuate de întreprinderile de stat constituie 336,1 mil. lei, cele mai semnificative livrări scutite fiind înregistrate la întreprinderile din administrarea Ministerului Tehnologiei Informaţiei şi Comunicaţiilor – 178,5 mil. lei (în mare parte de Î.S. „Poşta Moldovei” – 177,7 mil. lei). *Referitor la societăţile pe acţiuni,* acestea au înregistrat, pentru 6 luni ale anului 2016, livrări de mărfuri şi servicii scutite de TVA în sumă de 1943,8 mil. lei, dintre care cele mai considerabile livrări scutite fiind înregistrate de societăţile pe acţiuni din administrarea Ministerului Economiei – 1937,9 mil. lei.

Totodată, în 6 luni ale anului 2016, *întreprinderile de stat au efectuat livrări la cota „0” a TVA* în mărime totală de 1671,1 mil. lei, valorile cele mai mari fiind înregistrate la întreprinderile de stat din administrarea Ministerului Transporturilor şi Infrastructurii Drumurilor – 1528,4 mil. lei (în special de Î.S. Compania Aeriană „Air Moldova” – 1104,8 mil. lei) şi întreprinderile din administrarea Ministerului Economiei – 86,2 mil. lei (în mare parte de Î.S. „Fabrica de Sticlă din Chişinău” – 82,9 mil. lei). În aceeaşi perioadă a anului curent, *societăţile pe acţiuni au efectuat livrări la cota „0” a TVA* în sumă totală de 1739,9 mil. lei, dintre care cele mai semnificative fiind înregistrate de societăţile pe acţiuni administrate de Ministerul Economiei – 1666,4 mil. lei şi societăţile administrate de Ministerul Agriculturii şi Industriei Alimentare – 69,5 mil. lei.

Suplimentar, se enunţă că, în Legea bugetului de stat pe anul 2016 nr. 154 din 1 iulie 2016, pentru rezultatele obţinute în anul 2015, au fost prevăzute venituri ce urmează a fi încasate la bugetul de stat sub formă de defalcări din profitul net al întreprinderilor de stat şi dividende aferente cotei de participare a statului în societăţile pe acţiuni, în mărime de 83,4 mil. lei.

Astfel, conform datelor Trezoreriei de Stat, la situaţia din 30 septembrie 2016, pentru rezultatele obţinute în anul 2015, întreprinderile de stat au transferat la bugetul de stat defalcări în valoare totală de 48,1 mil. lei, iar societăţile pe acţiuni au transferat dividende în mărime de 76,3 mil. lei.

Conform Hotărîrii Guvernului nr.944 din 1 august 2016 a fost scutită de plata defalcărilor din profitul net obținut în anul 2015 Î.S. pentru utilizarea spațiului aerian și deservirea traficului aerian „MoldATSA” cu condiția achitării defalcărilor din profitul net obținut în anul 2016 în mărime de 50,0 la sută. Suma scutirii constituie 1,95 mil. lei.

1. ***Circulaţia proprietăţii statului***

În conformitate cu prevederile Legii nr. 121-XVI din 4 mai 2007 privind administrarea şi deetatizarea proprietăţii publice şi Hotărîrii Guvernului nr. 945 din 20 august 2007 cu privire la măsurile de realizare a Legii privind administrarea şi deetatizarea proprietăţii publice nr. 121-XVI din 4 mai 2007, în luna aprilie a anului 2016 au fost efectuate tranzacţii cu acţiunile statului. Astfel, la licitaţiile cu strigare la Bursa de Valori au fost vîndute valori mobiliare - proprietate publică a 3 societăţi pe acţiuni cu cotă de stat (S.A. Magazinul Universal Central „Unic”, S.A. „Aeroport Catering” şi S.A. „Amelioratorul”) la preţul de 252,24 mil. lei, 5,07 mil. lei şi respectiv, la preţul de 0,98 mil. lei.

Totodată, la concursul comercial organizat de Agenția Proprietății Publice, a fost privatizată Î.S. „Întreprinderea de Reparare și Exploatare Auto” din municipiul Chișinău la prețul de 19,0 mil. lei.

În rezultatul privatizării/comercializării bunurilor proprietate publică de stat, în baza datelor Trezoreriei de Stat a Ministerului Finanțelor, la situația din 30 iunie 2016, în bugetul de stat au fost încasate venituri în sumă totală de 283,97 mil. lei.

1. ***Audit extern și inspecție financiară***

Cu referire la inspectarea financiară a activității economico-financiare a entităților economice cu proprietate de stat, menționăm că în 6 luni ale anului 2016, conform planului de activitate, Inspecţia Financiară a efectuat inspectări financiare complexe şi tematice a Î.S. „Serviciul Asistență Beneficiari la Obiecte Sociale” şi S.A. „Floare Carpet”, în cadrul cărora au fost depistate unele neajunsuri şi încălcări ale legislaţiei în vigoare din domeniul financiar-contabil.

Este de remarcat, că în conformitate cu Legea nr. 18 din 4 martie 2016 privind moratoriul asupra controlului de stat și în scopul creării condițiilor favorabile dezvoltării mediului de afaceri a fost instituit moratoriu, pentru o perioada de 3 luni, asupra controlului de stat, inclusiv și financiar, care a fost prelungit pentru o perioadă de trei luni, începînd cu 1 iulie 2016 prin Hotărîrea Guvernului nr.810 din 29 iunie 2016.

De asemenea, în conformitate cu lit.e) din art.8 al Legii nr.146-XIII din 16 iunie 1994 cu privire la întreprinderea de stat şi în conformitate cu alin.(6) din art.69 al Legii nr.1134-XIII din 2 aprilie 1997 privind societăţile pe acţiuni, administratorul întreprinderii de stat şi organul executiv al societăţii pe acţiuni în care cota statului reprezintă 50% plus o acţiune urmează să prezinte Ministerului Finanţelor copia de pe raportul auditorului. Astfel, Ministerului Finanțelor au fost prezentate copiile rapoartelor de audit a 26 întreprinderi de stat și 20 societăți pe acțiuni.

1. ***Concluzii***

În rezultatul monitoringului financiar al activităţii economico-financiare a întreprinderilor de stat şi societăţilor pe acţiuni, efectuat în baza datelor cumulative ale raportului „Cercetare statistică trimestrială Nr. 5-CI „Consumurile, cheltuielile şi investiţiile întreprinderii” pentru trimestrul I și trimestrul II, 2016, datelor Inspectoratului Fiscal Principal de Stat privind obligaţiile fiscale (calculate, achitate şi restanţele admise) şi datelor privind datoria sectorului public, s-a constatat că potrivit bazei comparabile, per ansamblu, valoarea veniturilor din vînzări ale întreprinderilor de stat, înregistrate în semestrul I al anului curent, s-a majorat cu 158,3 mil. lei faţă de semestrul I al anului 2015, iar veniturile din vînzări ale societăţilor pe acţiuni s-au majorat cu 230,7 mil. lei.

Veniturile din vînzări ale întreprinderilor de stat, înregistrate în trimestrul II al anului 2016, s-au majorat cu 102,2 mil. lei faţă de trimestrul II al anului 2015. În același timp, societăţile pe acţiuni înregistrează în trimestrul gestionar o micșorare a veniturilor din vînzări cu 201,0 mil. lei.

Concomitent, în semestrul I al anului curent, conform bazei comparabile, 66 întreprinderi de stat şi 12 societăţi pe acţiuni din totalul entităţilor economice monitorizate, au înregistrat diminuări ale veniturilor din vînzări în mărime de 190,7 mil. lei şi respectiv 827,5 mil. lei, ceea ce atrage micşorarea taxei pe valoarea adăugată încasată în bugetul de stat şi prezintă un risc fiscal pentru bugetul public naţional.

În partea ce ţine de costurile şi cheltuielile suportate de agenţii economici în perioada semestrului I al anului 2016, valoarea costurilor şi cheltuielilor întreprinderilor de stat s-a majorat, conform bazei comparabile, cu 40,4 mil. lei faţă de semestrul I al anului 2015, iar costurile şi cheltuielile totale ale societăţilor pe acţiuni s-au micșorat cu 296,0 mil. lei.

Totodată, în perioada trimestrului II al anului 2016, constatăm că, potrivit bazei comparabile, întreprinderile de stat au înregistrat o micșorare a costurilor și cheltuielilor cu 17,6 mil. lei, iar societăţile pe acţiuni – cu 218,3 mil. lei comparativ cu trimestrul II, 2015.

De asemenea, valoarea stocurilor totale înregistrate la situaţia din 30 iunie 2016 de către întreprinderile de stat este cu 18,6 mil. lei mai mare faţă de începutul trimestrului gestionar, iar de către societăţile pe acţiuni, este respectiv cu 41,0 mil. lei mai mică faţă de începutul trimestrului gestionar.

Cu referire la relaţiile entităţilor economice cu bugetul public naţional, se menţionează că, la data raportării, întreprinderile de stat aveau înregistrate datorii faţă de bugetul public naţional în mărime de 158,8 mil. lei, iar societăţile pe acţiuni – 6,7 mil. lei. Totodată, în perioada semestrului I al anului gestionar, întreprinderile de stat au efectuat achitări în bugetul de stat în mărime de 664,7 mil. lei, iar societăţile pe acţiuni – 552,3 mil. lei.

Suplimentar se remarcă că, la situaţia din 30 iunie 2016, Î.S. „Moldtranselectro” dispune de datorii pe împrumuturi recreditate din surse interne şi externe faţă de Ministerul Finanţelor, în mărime de 37,3 mil. lei şi 1,74 mil. dolari SUA şi Î.S. „Moldelectrica” – 15,52 mil. dolari SUA. Totodată, Î.S. „Moldtranselectro” are datorie pe împrumutul extern acordat sub garanţia statului în mărime de 0,86 mil. dolari SUA.

De asemenea, un sold al împrumuturilor externe în sumă de 0,06 mil. dolari SUA se înregistrează la S.A. „Combinatul de Vinuri Cricova” şi 1,15 mil. dolari SUA – la S.A. „Moldtelecom”. La situaţia din 30 iunie 2016, faţă de Ministerul Finanţelor, S.A. „Termoelectrica” dispune de datorii pe împrumuturi recreditate din surse externe în mărime de 3,28 mil. dolari SUA.

Neachitarea obligaţiilor faţă de instituţiile financiare pe creditele interne şi externe, precum şi cele acordate sub garanţia statului devine obligaţiune convenţională de stat, fapt ce creează o situaţie dificilă privind independenţa financiară a entităţilor economice. Totodată, neachitarea acestor obligaţiuni generează *riscul financiar de stingere din contul surselor bugetului de stat*.

Urmare a monitorizărilor financiare efectuate pentru rezultatele anului 2015 și semestrului I al anului 2016, au fost înaintate către fondatorii/ acţionarii ce reprezintă statul în cadrul entităţilor economice analizate, note analitice în acest sens, prin care au fost sistematizaţi şi generalizaţi indicatorii de rezultat înregistraţi de către întreprinderile de stat şi societăţile pe acţiuni. Despre măsurile întreprinse întru menţinerea stabilităţii financiare şi asigurarea unui management eficient al procesului de administrare a proprietăţii publice la entităţile economice analizate, fondatorii/acţionarii ce reprezintă statul urmează să informeze Ministerul Finanţelor.

Totodată, au fost înaintate anumite recomandări de îmbunătăţire a activităţii economico-financiare reieşind din rezultatele monitoringului financiar, inclusiv a fost recomandat fondatorilor/acţionarilor ce reprezintă statul, solicitarea elaborării de către entităţile din gestiune a planurilor de acţiuni care să urmărească redresarea/dezvoltarea activităţii entităţilor respective. Rezultatele monitorizărilor efectuate vor servi ulterior, drept temei de luare a deciziilor de către autoritățile competente cu privire la potenţialele achiziţii de bunuri şi servicii, extinderii spectrului de servicii prestate în vederea eficientizării activităţii, deciziilor privind gestiunea eficientă a patrimoniului de stat în entităţile vizate, dar şi în procesul de organizare şi desfăşurare a deetatizării bunurilor proprietăţii publice.